text:
AKPA 3
Ale Si Miakpɔ Kuxiwo Gbɔ
“Miɖe lɔlɔ̃ deto fia mia nɔewo, elabena lɔlɔ̃ tsyɔa nu vɔ̃ geɖe dzi.”—1 Petro 4:8
Esi wò kple srɔ̃wò miedze srɔ̃ɖegbenɔnɔa gɔme la, kuxiwo ado mo ɖa godoo. Nu siwo gbɔ esia ate ŋu atsoe nye ale si miafe tamebubu, seselelãmewo kple agbenɔnɔ to vovoe ta. Ate ŋu atso nu bubuwo abe nɔnɔme siwo miele mɔ kpɔm na o ene hã gbɔ.
Ele bɔbɔe be miaŋe aɖaba afu kuxiawo dzi, gake Biblia xlɔ̃ nu mí be míakpɔ kuxiwo gbɔ. (Mateo 5:23, 24) Ne mietsɔ Biblia me nuxlɔ̃amewo wɔ dɔe la, miakpɔ kuxiawo gbɔ.
1 MIÐO DZE TSO KUXIA ŊU
NYA SI BIBLIA GBLƆ: “Nufoɣi li.” (Nyagblɔla 3:1, 7) Midze agbagba miadi ɣeyiɣi aɖo dze tso kuxia ŋu. Gblɔ nu si nèsusu kple ale si tututu nèse le ɖokuiwò me na srɔ̃wòa. ‘To nyatefe’ nɛ ɣesiaɣi. (Efesotɔwo 4:25) Ne srɔ̃wòa do dziku vevie hã la, mègatsɔ dziku kpee o. Ne èɖo nya ŋu nɛ tufafatɔe la, awɔe be dzre madzɔ o.
Ne mèda asi ɖe efe susua dzi o hã la, fo nu tufafatɔe, eye nàyi edzi alɔ̃ srɔ̃wòa ahade bubu eŋu ɣesiaɣi. (Kolosetɔwo 4:6) Mikpɔ nyawo gbɔ kaba, eye migalé ke mia nɔewo o.
NU SI NÀTE ŊU AWƆ:
Midi ɣeyiɣi si sɔ miaɖo dze tso kuxia ŋu
Ne srɔ̃wò le nu fom la, mègaxɔ nya le enu o. Aɖo wò hã dziwò be nàfo nu
2 ÐO TO EYE NÀSE NU GƆME
NYA SI BIBLIA GBLƆ: “Milɔ̃ mia nɔewo vevie abe dadaviwo ene. Ame sia ame nedi be yeade bubu ye nɔvi ŋu gbã.” (Romatɔwo 12:10) Ale si nèɖoa to ne srɔ̃wò le nu fom la le vevie. Dze agbagba nàse srɔ̃wò fe nyawo gɔme le veveseɖeamenu kple ɖokuibɔbɔ me. (1 Petro 3:8; Yakobo 1:19) Mègawɔ abe ɖe nèle to ɖomee ene evɔ wò susu nanɔ nu bubu ŋu o. Ne anya wɔ la, ɖe asi le nu si wɔm nèle la ŋu eye nàɖo toe bliboe alo nàdoe ɖe egbɔ be yewoaɖo dze tso eŋu emegbe. Ne èbua srɔ̃wòa abe wò hadɔwɔla ene ke menye wò aɖikatɔ o la, màyɔ “ɖe dzikudodo ŋu o.”—Nyagblɔla 7:9.
NU SI NÀTE ŊU AWƆ:
Lɔ̃ faa nàse efe susuwo ne efe nyawo do dziku na wò gɔ̃ hã
Se susu si tae srɔ̃wòa gblɔ nya ma ɖo gɔme. Lé ŋku ɖe ale si wòɖo moe kple gbe si wòtsɔ le nyaa gblɔmee la ŋu
3 MIWƆ ÐE NU SI MIEGBLƆ LA DZI
NYA SI BIBLIA GBLƆ: “Agbagbadzedze hea viɖe vɛ; ke nu kpoloe fofo hea hiã vɛ.” (Lododowo 14:23) Ne mienya lɔ̃ ɖe ale si miakpɔ kuxia gbɔe dzi ko la, miwɔ ɖe edzi. Esia abia kutrikuku geɖe, gake aɖe vi geɖe na mi. (Lododowo 10:4) Ne miewɔa nu aduadu la, miakpɔ “fetu nyui” ɖe miafe agbagbadzedzewo ta.
NU SI MIATE ŊU AWƆ:
Mitso nya me le nu siwo tututu miawɔ atsɔ akpɔ kuxia gbɔ la ŋu
Minɔ nu siwo miete ŋu wɔ tso kuxia ŋu la me dzrom edziedzi


c: text/html

text:
Kele
Kele (alo Ɔktober) enye ɣleti ewolia le Gregoria ɣletigbalẽa me. Ŋkeke 31 ye le ɣletia me.
Le Latingbe me la, octo gɔme enye "enyi" si fia be Ɔktober nye ɣleti enyilia le Romatɔwo fe ɣletigbalẽ me.
Ŋkeke tɔxewo le Kele me[trɔ asi le eŋu]
- Thanksgiving (Canada) - Dzoɖa evelia le Kele me.
- Dukɔ zã (China, People's Republic of) - Kele 1
- Ɖeviwo fe agbãle kɔsiɖa le (England) - Kɔsiɖa gbãtɔ le Kele me.
- Portugal Republik la ɖoɖo - Kele 5
- Ɖokuisinɔnɔ Ŋkeke le Croatia-Kele 8
- Columbus Day (Most of United States) - Dzoɖa evelia le Kele me.
- Apple Day - Kele 21
- United Nations Day - Kele 24
- Ɖokuisinɔnɔ Ŋkeke le St. Vincent & the Grenadines - Kele 27
- Ɖokuisinɔnɔ Ŋkeke le Nigeria- Kele 1
- Ɖokuisinɔnɔ Ŋkeke le the Republic Of Cyprus Kele 1
- Ɖokuisinɔnɔ Ŋkeke le Turkmenistan - Kele 27
Nu bubuwo[trɔ asi le eŋu]
- Kele fe kpe xɔasi enye opal or tourmaline.
- Kele fe sefofo enye calendula or cosmos.
- Woyɔna Kele (alo Ɔktober) be Ɔktober dzẽ elabena ɣleti sia me zitɔtɔ dze egɔme le Russia. Le Gregoria ɣletigbãlea nu la, Adeɛmekpɔxe enye ɣleti si me nuawo katã dzɔ.
- Kele kple Siamlɔm enye ɣleti siwo me vidzidziwo sɔgbɔ wu.

robotstxt: allowed

filter: keep


text:
Àdi be yease nyati sia le gbe sia mea, %%?
Ɛ̃
Ao
Internet Dzi Biblia
ŊƆŊLƆ KƆKƆEAWO—XEXE YEYE GƆMEƉEƉE
Àdi be yease nyati sia le gbe sia mea, %%?
Ɛ̃
Ao
-
Fia kple amegãwo aɖu dzi hena ʋɔnu dzɔdzɔe dɔdrɔ̃ (1-8)
-
Nuxɔxlɔ̃ nyɔnu siwo metsɔ ɖeke le naneke me o (9-14)
-
Woayra mí ne wokɔ gbɔgbɔ ɖe mía dzi (15-20)
32 Kpɔ ɖa! Fia+ aɖu fia le dzɔdzɔenyenye me;+
Eye amegãwo aɖu dzi hena ʋɔnu dzɔdzɔe dɔdrɔ̃.
2 Wo dometɔ ɖe sia ɖe anɔ abe sitsofe tso ya nu
Kple bebefe tso tsidzadza gã nu ene,
Abe tɔsisiwo le kuɖiɖinyigba dzi+
Kple agakpe gã fe vɔvɔli le anyigba si fu kplakplakpla dzi ene.
3 Ekema ame siwo kpɔa nu la fe ŋkuwo manyè atre o,
Eye ame siwo sea nu la afu to anyi.
4 Ame siwo tsia klokloklo la fe dzi abu sidzedze ŋu,
Eye kukɔlawo gɔ̃ hã fe aɖe afo nu eme nakɔ nyuie.+
5 Womagayɔ movitɔwo be dɔmenyotɔwo azɔ o,
Eye womagayɔ yakamewo be bubumewo o;
6 Elabena movitɔ agblɔ movinyawo,
Eye wòaɖo nu vɔ̃ɖi wɔwɔ ɖe dzi me,+
Ne wòana amewo nagbe xɔse ahagblɔ nya tramawo ɖe Yehowa ŋu,
Ne wòana dɔwuitɔ natsi dɔmeɣi,
Eye wòate tsi tsikɔwuitɔ.
7 Ke yakame ɖoa tame vɔ̃;+
Edoa ŋukpenanuwɔwɔ ɖe ŋgɔ
Ne wòatsɔ alakpanya agblẽ fukpelawo dome,+
Ne ame dahe la gblɔ nya dzɔdzɔe gɔ̃ hã.
8 Ke dɔmenyotɔ bua dɔmenyonyo ŋu,
Eye wònɔa dɔmenyonyo dzi.
9 “Mi nyɔnu siwo li bɔkɔɔ, mitso, mise nye gbe!
Mi nyɔnuvi siwo metsɔa ɖeke le naneke me o,+ mifu to anyi ɖe nye nyawo ŋu!
10 Le fe ɖeka kple ŋkeke aɖewo megbe la, mi ɖekematsɔlemetɔ siawo miadzo nyanyanya,
Elabena waintsetsexaɣi nu ayi evɔ womafo kutsetse aɖeke nu fu o.+
11 Mi nyɔnu siwo li bɔkɔɔ, dzidzi nefo mi!
Mi ame siwo metsɔa ɖeke le naneke me o, midzo nyanyanya!
Miɖe amama,
Eye misa akpanya ɖe ali.+
12 Mifo akɔta miafa konyi
Le agble nyuiawo kple wainka tsekuawo ta.
13 Elabena ŋù kple aŋɔka amie ɖe nye dukɔ fe anyigba dzi keŋ;
Woavu atsyɔ dzidzɔkpɔxɔwo,
Ɛ̃, du tsoaseye la katã dzi.+
14 Elabena wogblẽ mɔ́ sesẽ la ɖi;
Du si me hoowɔwɔ le la ɖi gbɔlo.+
Ofel+ kple gbetakpɔxɔ la siaa zu gbegbe tegbee,
Ezu fefefe na gbetedziwo
Kple gbeɖufe na lãhawo,+
15 Va se ɖe esime woakɔ gbɔgbɔ ɖe mía dzi tso dzifo,+
Eye gbegbe nazu atikutsetsebɔ,
Eye woabu atikutsetsebɔ la ɖe avewo dome.+
16 Ekema ʋɔnudɔdrɔ̃ dzɔdzɔe anɔ gbegbe,
Eye dzɔdzɔenyenye axɔ afe ɖe atikutsetsebɔ la me.+
17 Dzɔdzɔenyenye vavãtɔ me tsonu anye ŋutifafa,+
Eye dzɔdzɔenyenye vavãtɔ fe kutsetse anye tomefafa kple dedienɔnɔ tegbee.+
18 Nye dukɔ anɔ tefe siwo ŋutifafa le,
Afe siwo me dedienɔnɔ le kple tefe siwo tomefafa kple dziɖeɖi le.+
19 Ke kpetsi ana ave la nava anyi,
Eye du la aɖo baba ɖe anyi keŋkeŋ.
20 Dzidzɔtɔwoe nye mi ame siwo le nu fãm ɖe tɔwo katã to,
Mi ame siwo ɖea asi le nyitsuwo kple tedziwo ŋu.”+


text:
Àdi be yease nyati sia le gbe sia mea, %%?
Ɛ̃
Ao
Internet Dzi Biblia
ŊƆŊLƆ KƆKƆEAWO—XEXE YEYE GƆMEƉEƉE
Àdi be yease nyati sia le gbe sia mea, %%?
Ɛ̃
Ao
-
Kpɔ nyuie le megbedada na ame ŋu (1-5)
-
“Wò kuviatɔ, yi anyidi gbɔ” (6-11)
-
Yakame kple ame vɔ̃ɖi (12-15)
-
Nu adre siwo Yehowa lé fui (16-19)
-
Kpɔ ɖokuiwò ta tso nyɔnu vɔ̃ɖi si me (20-35)
6 Vinye, ne èda megbe na hawòvi,+
Ne èna asi ame tutɔ+ ɖe nya aɖe dzi,
2 Ne ŋugbe si nèdo zu mɔ̃ ɖe wò,
Eye wò numenya lé wò la,+
3 Ekema vinye, wɔ esia, ne nàɖe ɖokuiwò,
Elabena ège ɖe hawòvi si me:
Yi egbɔ nàbɔbɔ ɖokuiwò, eye nàfo koko na hawòvi la vevie.+
4 Wò ŋku megadɔ alɔ̃ o,
Eye wò aɖaba megadɔ akɔlɔ̃e o.
5 Wò afɔ netsɔ nàɖe ɖokuiwò le esi me abe sãde tso adela si me ene,
Abe xevi tso xevimɔ̃trela si me ene.
6 Wò kuviatɔ,+ yi anyidi gbɔ;
Lé ŋku ɖe efe nuwɔna ŋu, ne nàdze nunya.
7 Togbɔ be gbeɖela, amegã, alo dziɖula aɖeke mele esi o hã la,
8 Edzraa efe nuɖuɖu ɖo le dzomeŋɔli,+
Eye wòfoa efe nuɖuɖu nu fu le nuŋeɣi.
9 Kuviatɔ, ɣekaɣie nànɔ aba dzi ase ɖo?
Ɣekaɣie nànyɔ tso alɔ̃ me?
10 Gadɔ alɔ̃ vie, gadɔ akɔlɔ̃e sẽe,
Gade asi asitɛ me nàgbɔ ɖe eme vie,+
11 Ekema ahedada aɖi ɖe wò abe fiafi ene,
Eye hiã afo ɖe dziwò kpoyi abe adzoblasu ene.+
12 Yakame kple ame vɔ̃ɖi lé nya totrowo ɖe nu le yiyim;+
13 Emiaa ŋku ɖe ame,+ etitia afɔ ɖe anyigba, eye wòtsɔa efe asibidɛwo wɔa dzesi.
14 Nu tovo wɔwɔ le efe dzi me,
Eye wòɖoa vɔ̃ ɖe tame+ ɣesiaɣi hedea dzre afe.+
15 Eya ta gbegblẽ afo ɖe edzi kpoyi;
Agbã zi ɖeka, eye gbedada manɔ eŋu o.+
16 Nu adee Yehowa lé fui;
Ɛ̃, nu adree nye ŋunyɔ nɛ:
17 Dadaŋkuwo,+ aʋatsoɖe,+ asi siwo kɔa ʋu maɖifɔ ɖi,+
18 Dzi si ɖoa tame vɔ̃,+ afɔ siwo tsɔna ɖe vɔ̃wɔwɔ ŋu,
19 Aʋatsoɖasefo si daa alakpa ɣesiaɣi,+
Kple ame si dea dzre nɔviwo dome.+
20 Vinye, lé fofowò fe sedede me ɖe asi,
Eye mègagblẽ dawò fe nufiame ɖi o.+
21 Bla wo ɖe wò dzi ŋu ɖaa;
Eye nàxatsae ɖe wò kɔ ŋu.
22 Ne èle azɔli dzi la, akplɔ wò;
Ne èmlɔ anyi la, adzɔ ŋuwò;
Eye ne ènyɔ la, afo nu na wò.
23 Elabena akaɖie sedede la nye,+
Eye se la nye kekeli,+
Eye agbemɔe mokaname siwo wotsɔ ɖɔa ame ɖo la nye.+
24 Woakpɔ tawò tso nyɔnu vɔ̃ɖi si me,+
Tso nyɔnu ahasitɔ aɖeŋanɛtɔ si me.+
25 Mègana efe tugbedzedze nadzro wò le dzi me o,+
Eye mègana wòatsɔ efe ŋkuwo alé wò o,
26 Elabena gbolo la, ɖe wònaa abolokoe wɔa ame,+
Ke ŋutsu bubu srɔ̃ la, ɖe wònaa ame bua efe agbe xɔasi la.
27 Ðe ame ate ŋu aɖe dzo ɖe akɔnu, eye efe avɔwo nagbe fiafiã?+
28 Alo ɖe ame azɔ dzoka xɔxɔwo dzi, eye efe afɔwo nagbe fiafiã?
29 Nenema kee wòanɔ na ame si dɔ ehavi srɔ̃ gbɔ;
Ame sia ame si de asi eŋu la, matsi to mahemahee o.+
30 Womedoa vlo fiafitɔ
Ne efi fi be yeatsɔ atsi yefe dɔwuame nu o.
31 Ke ne asi tui la, aɖo etefe zi gbɔ zi adre;
Atsɔ efe afemenu xɔasiwo katã ana.+
32 Ame si wɔ ahasi kple nyɔnu la, tagbɔ mele esi o;
Ame si wɔa nu sia kplɔa eɖokui dea tsɔtsrɔ̃ me.+
33 Ƒofo kple vlodoamee atso eme nɛ,+
Eye womatutu efe ŋukpe ɖa o.+
34 Elabena ŋuʋaʋãe nana ŋutsu fe dɔmedzoe flana;
Eye makpɔ nublanui na ame ne ele hlɔ̃ biam o.+
35 Maxɔ avulénu aɖeke o;
Eye nunana gbogbo aɖeke hã mafa dzi nɛ o.


text:
Dzata
Dzata nyé gbemelã sesẽtɔwo dometɔ ɖeka. Enye lã ɖuʋulɛ̃ . Tso keke gbaɖegbe ke la, woda ŋkɔ ɖe edzi be enye lãwo fe fia. Ŋkɔ sia dzee vavã elabena enye lã dziŋɔ wɔdã aɖe si ɖu gbemelãwo katã kloe dzi.
Dzedzeme alo Nɔnɔme[trɔ asi le eŋu | trɔ asi le etsofe ŋu]
Dzata ɖi dadi le go geɖe me. Enye lã triakɔ̃ aɖe si afɔ kako ene li na. Afɔdidɛ atɔ̃ siwo nu fe ɖaɖɛwo le la le efe afɔawo nu. Efe fuwo biã eye asike legbee aɖe si ŋu fu kpoyoo aɖe le la li nɛ. Efe ta lolo ŋku eve siwo kpɔkpɔ doa vɔvɔ̃ na ame la le ta ŋu nɛ. Dzatatsu to fu ɖe kɔ me fũ. Woyɔa fu sia be kɔdza. Dzatanɔ ya metoa kɔdza o.


text: Míewɔa Biblia fe aɖaŋuɖoɖo si nye be ‘míabu ame ɖe sia ɖe fomevi’ la dzi, metsɔ le subɔsubɔdzixɔse si le wo si me o. (1 Petro 2:17) Le kpɔɖeŋu me, Yehowa Ðasefo akpe alafa geɖewoe le dukɔ aɖewo me. Ke hã, míedzea agbagba be míafoe ɖe dziɖulawo alo setɔwo nu be woaɖo asi subɔsubɔha bubuwo dzi alo axe mɔ ɖe wofe subɔsubɔdɔwo nu o. Eye míedzea agbagba be míana setɔwo nawɔ sewo atsɔ azi míafe nuwɔnawo kple subɔsubɔdzixɔsewo ɖe nuto siwo me míele la me tɔwo dzi o. Ke boŋ míewɔa nu ɖe amewo ŋu abe ale si tututu míedi be woawo hã nawɔ nu ɖe mía ŋui ene.—Mateo 7:12.


text:
Dzigbe ŋkɔ
Dzigbe ŋkɔ enye ŋkɔ si wotsɔna na amewo si fiaa ŋkeke si dzi wofe dzigbe dze. Ŋkɔ siawo tsɔtsɔ bɔ ɖe Bluɔwo kple Eʋeawo dome le Ghana. Ekaka yi Jamaica hãa le Amerika nutowome. Ŋkɔawo to vovo na ŋutsuwo kple nyɔnuwo.
Robert Sutherland Rattray ("Captain R.S.Rattray") srɔ̃nu geɖe le Asanteawo ŋu vayi eye wògblɔ be "Dzigbe ŋkɔ le Asante vidzidzi ɖesiaɖe si". Wofia ŋkɔ siawo le Eʋegbe kple Blugbe me le afii.
Eʋeawo tsɔ na vi alo ga kpe na ɖe dzigbe ŋkɔ siawo nu he tsɔ na doa dzesi amea fe nɔnɔme. Le kpɔɖeŋu me, Kɔku kple vi zu na Kɔkuvi eye Yao kple ga zu na Yaoga


text:
NU VEVI SIWO NANA ƑOMEWO KPƆA DZIDZƆ
Ale Si Nàfo Nu Kple Viwòa Evɔ Màhe Nya Ðe Eŋu O
“Esime vinyenyɔnuvia xɔ fe 14 la, edze glãkahehe kplim. Ne megblɔ nɛ be, ‘Zã le dodom, va ɖu nu’ la, eɖoa eŋu nam be, ‘Ne edzrom be maɖu nu ko maɖui.’ Ne mebiae be ewɔ efe afemedɔwo vɔ hã la, eɖoa eŋu nam be, ‘Mègaɖe fu nam o!’ Míedoa ɣli ɖe mía nɔewo ta zi geɖe.”
—MAKI, JAPAN. *
Ne viwò nye fewuivi la, mia kplii dome nyahehewo ate ŋu anye kuxi sesẽ siwo nàdo goe la dometɔ ɖeka, eye esia abia dzigbɔɖi geɖe tso asiwò. Maria, si le Brazil, si vinyɔnuvi xɔ fe 14 la gblɔ be: “Ne vinyea le nya hem kplim la, nye dzi hona. Dzi kua mí ame evea ale gbegbe be míedoa ɣli ɖe mía nɔewo ta.” Aleae wòle le Carmela, si le Italy la hã gome. Egblɔ be: “Zi geɖe la, mía kple vinyeŋutsuvia míehea nya kple mía nɔewo vevie va se ɖe esime wògena ɖe xɔ me hedoa ʋɔ ɖe eɖokui nu.”
Nu ka tae fewuivi aɖewo lɔ̃a nyahehe nenema? Wo hatiwoe le wo gblẽma? Ate ŋu anɔ eme nenema. Biblia gblɔ be hadede ate ŋu akpɔ ŋusẽ nyui alo ŋusẽ gbegblẽ ɖe ame dzi. (Lododowo 13:20; 1 Korintotɔwo 15:33) Azɔ hã, fefe siwo nana wòdzena abe naneke megblẽ le aglãdzedze ŋu o ene la bɔ ɖe nu siwo fewuiviwo tsɔ ɖea modzakae egbea la me.
Gake nu bubu aɖewo hã li siwo ŋu wòle be nàbu, eye ne èse ale si nu siawo kpɔa ŋusẽ ɖe viwò fewuivia dzii gɔme la, kuxia gbɔ kpɔkpɔ masesẽ na wò akpã o. Bu efe kpɔɖeŋu aɖewo ŋu kpɔ.
VIWÒA LE ‘TAMEBUBUŊUTETE’ TUM ÐO
Apostolo Paulo ŋlɔ bena: “Esime menye vidzĩ la, mefoa nu abe vidzĩ ene, mebua tame abe vidzĩ ene, mesea nu gɔme abe vidzĩ ene; gake fifia si mezu ame tsitsi la, meɖe asi le vidzĩ me nuwɔnawo ŋu.” (1 Korintotɔwo 13:11) Edze fãa le Paulo fe nyawo me be ɖeviwo fe nuŋububu to vovo na ame tsitsiwo tɔ. Le mɔ ka nu?
Ðeviwo mebua nu ŋu yia ŋgɔe o, wo tɔ koe nye ɛ̃, ao, alo enyo alo menyo o. Gake zi geɖe la, ame tsitsiwo ya bua nuwo ŋu yia ŋgɔe eye wobua nu geɖe ŋu hafi foa nya ta alo tsoa nya me. Le kpɔɖeŋu me, ame tsitsiwo bua nu si wɔ ge woala la ŋu be esɔ loo alo mesɔ o hã, eye wobua ŋusẽ si wòakpɔ ɖe ame bubuwo dzi hã ŋu. Nuŋububu alea zua numame na wo. Gake fifia hafi sɔhɛwo ya le esrɔ̃m.
Biblia de dzi fo na sɔhɛwo be “woabu tame.” (Lododowo 1:4) Le nyatefe me la, Biblia xlɔ̃ nu Kristotɔwo katã be woawɔ wofe ‘tamebubuŋutete’ ŋu dɔ. (Romatɔwo 12:1, 2; Hebritɔwo 5:14) Gake esi viwòa le efe tamebubuŋutete ŋu dɔ wɔwɔ srɔ̃m ta la, ate ŋu ava nɔ glãka hem kpli wò ɣeaɖewoɣi le nya maɖinyawo gɔ̃ hã ŋu. Alo ate ŋu agblɔ efe nukpɔsusu eye wòadze fãa be mebu nuwo ŋu nyuie o. (Lododowo 14:12) Aleke nàte ŋu aɖe susu kplii le nɔnɔme siawo me nyahehemanɔmee?
TE MƆNU SIA KPƆ: Tsɔe be agbagba ko dzem viwòa le be yeawɔ tamebubuŋutete si srɔ̃m wòle la ŋu dɔ, eye menye ɖe wòlé nukpɔsusu si wòɖe gblɔ la me ɖe asi goŋgoŋ hafi o. Eya ta be nàdoe kpɔ la, gbã la, kafui ɖe efe susuŋudɔwɔwɔ ta. (“Edzɔ dzi nam be èbu nuwo ŋu alea, gake menye nya siwo katã nègblɔ la dzie meda asi ɖo o.”) Eyome kpe ɖe eŋu wòabu nuwo ŋu ayi ŋgɔe. (“Èsusu be nya si nègblɔ la ate ŋu asɔ le go sia go mea?”) Ðewohĩ ale si viwòa agbugbɔ alé ŋku ɖe efe susua ŋu ahatrɔ asi le eŋui la awɔ nuku na wò.
Nya vevi aɖee nye esi: Ne mia kple viwòa miele nya lém kpɔ la, mègafo nu wòadze abe tɔwòe dzɔ ene o. Eye ne edze abe melɔ̃ ɖe nya si gblɔm nèle dzi o hã la, anɔ eme be wò nyawo de dzi gbɔ nɛ wu ale si nèsusui, togbɔ be maɖee afia o gɔ̃ hã. Ate ŋu adzɔ be viwò nava trɔ efe nukpɔsusu le ŋkeke ʋɛ aɖewo megbe, alo kura gɔ̃ hã agblɔ be nenemae ye ŋutɔ hã yesusui; esia megawɔ nuku na wò o.
“Ɣeaɖewoɣi la, mía kple vinyeŋutsua míehea nya le nya maɖinyawo ŋu, abe nudomegbegblẽ loo alo fewuɖuɖu le nɔvianyɔnua ŋu ene. Gake zi geɖe la, ewɔ abe ɖe wòdina be mabia ye nu si susum yele eye maɖee afia be mese efe susua gɔme le mɔ aɖe nu ene, ahagblɔ be, ‘Oo, alea boŋue nyaa lea?’ alo ‘Oo, nu ma susum nèlea?’ Fifia mekpɔe be ne ɖe megblɔ nya mawo tɔgbi la, anye ne mía kplii míefo asa na nyahehe geɖe.”
—Kenji, Japan.
VIWÒA LE EƑE AMENYENYE TUM ÐO
Nu si fewuiwo hehe bia fe akpa vevi aɖee nye be woakpe ɖe wo ŋu woasu te ava nɔ wo ɖokui si abe ame tsitsi ɖɔʋuwo ene. (1 Mose 2:24) Esia bia be woatu amenyenye fomevi aɖe ɖo
Biblia fo nu tso Yosef, ɖekakpui si lé agbenɔnɔ fe dzidzenu nyuiwo me ɖe asi goŋgoŋ la ŋu. Le kpɔɖeŋu me, esi Potifar srɔ̃ foe ɖe enu be wòadɔ kpli ye la, Yosef ɖo eŋu nɛ be: “Aleke gɔ̃ mawɔ vɔ̃ gã sia, eye mada vo ɖe Mawu ŋuti mahã?” (1 Mose 39:9) Ɣemaɣi la, togbɔ be Mawu mede se ɖe ahasiwɔwɔ ŋu na Israel viwo haɖe o hã la, Yosef te ŋu de dzesi nu si nye Mawu fe susu le nyaa ŋu. Gawu la, efe nya si nye “aleke gɔ̃ mawɔ” la ɖee fia be ewɔ Mawu fe nukpɔsusua etɔe, alo ena wòzu efe amenyenye fe akpa aɖe.
Viwòa hã le agbagba dzem be amenyenye tɔxɛ aɖe nasu ye si. Esia nyo, elabena nu siwo ŋu wòkpɔ kakaɖedzi le be wonyo la akpe ɖe eŋu wòakpe akɔ kple hatiwo fe nyafoɖeamenuwo eye wòaʋli efe dzidzenuwo ta. (Lododowo 1:10-15) Ke hã efe amenyenye ma si tum wòle ɖo la kee ana wòadi be yeahe glãka kpli wò. Ne edzɔ alea la, nu kae nàte ŋu awɔ?
TE MƆNU SIA KPƆ: Le esi nàhe nya kplii tefe la, gbugbɔ gblɔ nya si wògblɔ la kpuie. (“Ne mese wò nyaa gɔme nyuie la, èle gbɔgblɔm be . . . ”) Eyome bia nyawoe. (“Nu kae na nèse le ɖokuiwò me alea?” alo “Nu ka tae nèfo nya ta nenema?”) Na viwòa nagblɔ nya si le dzi me nɛ. Na wòagblɔ nu si dzi wòka ɖo. Ne miafe susuwo koe mewɔ ɖeka o evɔ nya si gblɔm wòle hã medze vɔ̃ o la, na wòakpɔe be ède bubu efe susua ŋu, nenye be mèda asi ɖe efe nyaa dzi bliboe o hã.
Menye ɖeko amenyenye si wòatu ɖo kple efe kaka ɖe nu si wònya be enyo dzi nye nu nyui o, ke eɖea vi hã. Nya lae nye be, Biblia gblɔ be Kristotɔwo meganɔ abe ɖevi siwo “nufiafia fe ya sia ya fona yina gafona gbɔna” la ene o. (Efesotɔwo 4:14) Eya ta ɖe mɔ na viwòa eye nàde dzi fo nɛ gɔ̃ hã be wòatu efe amenyenyea ɖo eye wòaka ɖe nu si wònya be ele etefe la dzi.
“Ne mena vinyenyɔnuawo nya be mele klalo ase wofe nyawo la, woawo hã wolɔ̃na faa be yewoaɖo tom, ne nye nyawo mewɔ ɖeka kple wofe susuwo o gɔ̃ hã. Meɖɔa ŋu ɖo be magazi nye susuwo ɖe wo dzi o, ke boŋ mekpena ɖe wo ŋu be woawo ŋutɔwo nakpɔ nu si le etefe la adze sii.”
—Ivana, Czech Republic.
TƆ AFƆ TO, GAKE SE NU GƆME HÃ
Sɔhɛ aɖewo tsɔa nya ɖeka nɔa fu ɖem na ame enuenu abe ɖevi suewo ene kple susu be wo dzilawo ava na ta mlɔeba. Ne esia dzɔna le wò fomea me edziedzi la, ke ehiã be nàɖɔ ŋu ɖo. Togbɔ be wɔwɔ ɖe wofe didia dzi ana wò tome nafa vie hã la, esia wɔwɔ ana woakpɔe be yewoate ŋu akpɔ nu si dim yewole to glãkahehe me. Aleke nàkpɔ kuxi sia gbɔe? Wɔ Yesu fe aɖaŋuɖoɖo sia dzi: “Mina miafe Ɛ̃ nanye Ɛ̃ ko, eye miafe Ao nanye Ao ko.” (Mateo 5:37) Viwò fewuiviawo madi be yewoahe nya kpli wò o ne wonyae be mèle ta na ge gbeɖe o.
Gake se nu gɔme le afi si wòhiã le hã. Le kpɔɖeŋu me, ne viwòa va bia mɔ le gbɔwò be yemagbɔ va afe me kaba o la, ɖe mɔ nɛ wòaɖe nu si tae la me. Le go sia me la, mefia be ɖe nèna ta le efe nyafoɖeamenu ta o, ke boŋ ɖeko nèle wɔwɔm ɖe Biblia fe mɔfiame si nye, “Mina amewo katã nanyae be nugɔmeselawo mienye” la dzi.
TE MƆNU SIA KPƆ: Ƒomea nedzro game si ɖeviawo nagbɔ va afe me kple afea me fe se bubuwo me. Na woakpɔe be èle klalo be yease wofe nyawo eye yealé ŋku ɖe nɔnɔmeawo katã ŋu hafi atso nya me. Roberto, si nye vifofo le Brazil la gblɔ be: “Ele be fewuiviwo nakpɔe be yewo dzilawo alɔ̃ ɖe yewofe biabia dzi ne menya tsi tsitre ɖe Biblia fe aɖaŋuɖoɖowo ŋu o ko.”
Gake dzila aɖeke mede blibo o. Biblia gblɔ be: “Mí katã míewɔa vodada zi geɖe.” (Yakobo 3:2) Ne èkpɔe be nyahehe si do mo ɖa la fe akpa aɖe tso ye gbɔ la, na viwòa nanya kaba be ye tɔ medzɔ o. Ne èlɔ̃na ɖe wò vodadawo dzi la, ekema èle ɖokuibɔbɔ fe kpɔɖeŋu ɖom ɖi na viwòa eye esia ade dzi fo na eya hã be wòalɔ̃ ɖe efe vodadawo dzi.
“Gbe ɖeka esi mía kple vinyeŋutsua míehe nya eye nye dziku nu fa vɔ la, meɖe kuku nɛ be netsɔe kem be medo ɣli ɖe eta kple dziku nenema. Esia na eya hã fe dzi dze eme eye wònɔ bɔbɔe nɛ wòlɔ̃ faa ɖo tom azɔ.”
—Kenji, Japan.
^ mm. 3 Míetrɔ ŋkɔ siwo le nyati sia me.
BIA ÐOKUIWÒ BE . . .
Nu kawoe nye hã mewɔna si anya wɔnɛ be mía kple vinye míehea nya?
Aleke mate ŋu awɔ nyati sia me nyawo ŋu dɔ ale be mate ŋu ase nu gɔme na vinye fewuivia nyuie wu?
Nu kae mate ŋu awɔ be mía kple vinyea míanɔ nya hem o, ke boŋ míalé nyawo kpɔ le ŋutifafa me?


text: 5 Nyatefee, míese be mia dometɔ aɖewo fo wo ɖokui ɖe gbɔdɔdɔ manɔsenu*+ me, eye gbɔdɔdɔ manɔsenu* sia tɔgbi mele dukɔwo kura gɔ̃ hã dome o, be ŋutsu aɖe xɔ fofoa srɔ̃.+2 Ðe esia nye dada na mia? Ðe mele be miaxa nu boŋ,+ ale be woaɖe ŋutsu si wɔ nu sia la ɖa le mia dome oa?+3 Togbɔ be nyemele mia dome le ŋutilã me o hã la, mele mia dome le gbɔgbɔ me, eye medrɔ̃ ʋɔnu ame si wɔ nu sia xoxo abe ɖe mele mia dome ene.4 Ne miekpe ta le mía Afetɔ Yesu fe ŋkɔ me, eye mele mia dome le gbɔgbɔ me, eye mía Afetɔ Yesu fe ŋusẽ hã li kpli mi la,5 miatsɔ ame sia ade asi na Satana,+ ne miatsi ŋusẽkpɔɖeamedzi gbegblẽ ma nu,* ale be miakpɔ hamea fe gbɔgbɔ ta le Afetɔ la fe ŋkeke la dzi.+6 Nu si ŋu miele adegbe fom le la menyo o. Ðe mienyae be amɔwɔʋãnu vi aɖee nana amɔwɔ blibo la katã ʋãna oa?+7 Miɖe amɔwɔ ʋaʋã xoxo la ɖa, ne miazu amɔwɔ yeye, be nu ʋaʋã aɖeke naganɔ mia dome o. Elabena le nyatefe me la, wotsɔ Kristo, míafe Ŋutitotolẽvi+ la sa vɔe.+8 Eya ta mina míanɔ ŋkekenyui la ɖum,+ menye kple amɔwɔ ʋaʋã xoxo o, eye menye kple vɔ̃ɖinyenye alo nu vɔ̃ fe amɔwɔ ʋaʋã hã o, ke boŋ kple amɔwɔ maʋamaʋã bolo si nye nu dzɔdzɔe wɔwɔ kple nyatefetoto.9 Meŋlɔe na mi le nye agbalẽ la me be miadzudzɔ hadede kple ame siwo foa wo ɖokui ɖe gbɔdɔdɔ manɔsenu* me;10 nyemele gbɔgblɔm be miadzudzɔ hadede kura kple ame siwo le xexe sia me+ siwo foa wo ɖokui ɖe gbɔdɔdɔ manɔsenu* me alo nye ŋuklẽlawo alo adzodalawo alo trɔ̃subɔlawo o. Ne nenemae la, ke ɖeko miadzo le xexea me.+11 Ke azɔ mele eŋlɔm na mi be, miadzudzɔ hadede+ kple ame si woyɔna be nɔvi, evɔ wòfoa eɖokui ɖe gbɔdɔdɔ manɔsenu* me alo nye ŋuklẽla+ alo trɔ̃subɔla alo amedzula alo ahamula+ alo adzodala,+ eye migaɖu nu gɔ̃ hã kple nenem me sia o.12 Elabena nya kae le mía kple ame siwo le egodo la dome be madrɔ̃ ʋɔnu wo? Ðe menye ame siwo le eme lae miedrɔ̃a ʋɔnui,13 eye Mawu drɔ̃a ʋɔnu ame siwo le egodo la oa?+ “Miɖe ame vɔ̃ɖi la ɖa le miawo ŋutɔwo mia dome.”+


text:
NYƆ! JUNE 2014
Ame Kae Nye Xɔlɔ̃ Nyui?
Nublanuitɔe la, xɔlɔ̃ nyuiwo kpɔkpɔ gakpɔtɔ nye nu didokpoe na ame geɖewo egbea. Nu ka tae wòle alea? Eye nu kae wòle be xɔlɔ̃wo nawɔ hafi wofe xɔlɔ̃kadodoa nanɔ anyi ɖaa? Xlẽ nu tso Biblia me aɖaŋuɖoɖo siwo ate ŋu akpe ɖe ŋuwò ŋu.
Ŋkuléle Ðe Xexea Me Ŋu
Xlẽ nu tso ale si kɔdzi siwo kpɔa vidzinyawo gbɔ le Canada menya nu si woawɔ kple fugboe siwo wotsɔ de nufamɔ̃ me la wòasɔ le se nu o, nudzodzoeviwo ɖuɖu ɖe lã tefe, dɔwɔfe yeye siwo kpɔa srɔ̃ɖeɖe dzi le Ireland ŋu.
Ame Kae Nye Xɔlɔ̃ Nyui?
Ame geɖe bunɛ be ele vevie be xɔlɔ̃ nyui nanɔ ame si. Aleke nàte ŋu anye xɔlɔ̃ nyui na amewo? Nyati sia fo nu tso Biblia me mɔfiame ene siwo ate ŋu akpe ɖe mía ŋu míadze xɔlɔ̃ nyuiwo ŋu.
Ku
Nu kae dzɔna ɖe mía dzi ne míeku? Ðe mɔkpɔkpɔ li be míagava wɔ ɖeka kple míafe ame vevi siwo ku la akea? Xlẽ nyabiase siawo fe ŋuɖoɖo fakɔnamewo le Biblia me.
Joseph Priestley
Joseph Priestley ɖale nu ŋlɔm tso dzɔdzɔmeŋutinunya alo mawusubɔsubɔ ŋu o, egbea nya siwo ŋu kpeɖodzi mele o heléa nyatefenyawo kple nya vavãwo me ɖe asi. Kpɔ ale si efe numekukuwo kple agbalẽ siwo wòŋlɔ la gakpɔtɔ le ŋusẽ kpɔm ɖe amewo dzi va se ɖe egbea la ɖa.
Aɖulãdɔ
—Ele Fu Ðem Na Wòa?
Aɖulãdɔ nye dɔléle siwo bɔ wu la dometɔ ɖeka. Nu ka gbɔe wòtsona? Aleke nàwɔ anya be aɖulãdɔ le ye ŋu? Eye nu kawo nàwɔ ale be nàfo asa nɛ.
Ale Si Miawɔ Azã Ga Nyuie
Migalala ga navɔ le mia si hafi miava nɔ gazazã nyuie ŋu bum o. Misrɔ̃ ale si miazã ga nyuie hafi nuwo nava gbe asi me na mi.
Nu Si Fiaa Mɔ Adoŋgowo
Dzesidede mɔ fe ŋutete ka ŋu dɔe adoŋgo wɔna? Nu kae amegbetɔwo ate ŋu asrɔ̃ tso adoŋgo gbɔ?
Internet Dzi Nu Bubuwo
Ðe Mesu Te Aʋu Le Afe Mea?
Aleke nàwɔ anya ne yesu te ŋutɔŋutɔ aʋu aɖanɔ ye ɖokui si? Bia nyabiase vevi etɔ̃ siawo ɖokuiwò.
Ðe Nàdi Be Woakpe Ðe Ye Ŋu Yeaɖe Susu Ða Le Gbɔdɔnyawo Dzia?
Ðe nàte ŋu anɔ dzadzɛ ne wò susu le gbɔdɔnyawo dzia? Di Biblia me aɖaŋuɖoɖo siwo akpe ɖe ŋuwò.
Nya Siwo Sɔhɛwo Gblɔ Tso Asitelefon Ŋu
Asitelefon wɔa akpa vevi aɖe le sɔhɛ geɖewo fe hadomegbenɔnɔ me. Vi kawoe asitelefon ɖena? Afɔku kawoe le ezazã me?
Mose Tsi Le Egipte
Nu kae nàte ŋu asrɔ̃ tso Mose fe ɖevimenɔɣi le Egipte la ŋu? Wɔ dɔdeasi siawo fe kɔpi eye miafe fomea nadzro wo me ɖekae.


text:
Senyawo
Nutɔnyenye Ƒe Gomenɔamesi
© 2014 Watch Tower Bible and Tract Society of Pennsylvania, Inc. Míawo koe kpɔ mɔ awɔe.
Watchtower Bible and Tract Society of New York, Inc. (“Watchtower”) tɔe nyatakakadzraɖofe sia nye eye eyae kpɔa edzi hã. Nuŋlɔɖi kple nyatakaka siwo katã le nyatakakadzraɖofe sia nye Watch Tower Bible and Tract Society of Pennsylvania tɔ eye eya gbɔe wòtso, negbe ɖe míefia asi tefe bubu ko.
Nutɔnyenyedzesiwo
Adobe, Adobe dzesi, Acrobat kple Acrobat dzesiwo nye Adobe Systems Incorporated fe nutɔnyenyedzesiwo. iTunes kple iPod nye Apple Inc. fe nutɔnyenyedzesiwo. Nutɔnyenyedzesi kple nutɔnyenyedzesi siwo wode agbalẽ me le se nu bubuwo katã nye wo wɔla vovovoawo tɔ.
Nyatakakadzraɖofea Zazã Ŋuti Ðoɖo Kple Ezazã Ŋuti Mɔɖeɖe
Ezazã Ŋuti Ðoɖo sia me nyawo dzie wòle be nàwɔ ɖo le nyatakakadzraɖofe sia zazã me. Ne èzã nyatakakadzraɖofe sia la, efia be èda asi ɖe Ezazã Ŋuti Ðoɖo la me nyawo katã dzi bliboe. Ne mèda asi ɖe Ezazã Ŋuti Ðoɖo sia me nyawo dzi o alo mèda asi ɖe Ezazã Ŋuti Ðoɖo sia me nyawo fe akpa aɖe dzi o la, ke mègazã nyatakakadzraɖofe sia o.
Nu kawoe sɔ nàte ŋu awɔ le nyatakakadzraɖofea? Àte ŋu aʋu nɔnɔmetata siwo nutɔnyenyesewo bla akpɔ alo awɔ wofe kɔpi, mɔ̃dzigbalẽwo, hadzidziwo, fotowo, agbalẽmenyawo, videowo (“Edzinuwo”) le nyatakakadzraɖofe sia na wò ŋutɔ wò zazã, gake manye ɖe asitsatsa ta o, eye nàkpɔ egbɔ awɔ ɖe sedede siwo dze le ete kple Ezazã Ŋuti Ðoɖo sia fe akpa bubuwo la dzi. Eya ta masɔ be nàwɔ nu siwo gbɔna o:
Aɖe nyatakakadzraɖofe sia dzi nuwo ada ɖe internet (nyatakakadzraɖofewo, faɛl-mama nyatakakadzraɖofewo alo hahokadodowo) dzi o;
Atsɔ nyatakakadzraɖofe sia dzi nuwo alo wofe akpa aɖe ade kɔmpiutaɖoɖo aɖe dzi ahaɖe ɖe go;
Agbugbɔ nyatakakadzraɖofe sia dzi nuwo awɔ, atrɔ asi le wo ŋu, akɔpi wo alo awɔ wo ŋu dɔ le mɔ aɖe nu hena asitsatsa alo atsɔ adi ga (nenye be menye viɖe tae o hã), eye esia lɔ kɔmpiutaɖoɖo siwo wozã nyatakakadzraɖofe sia dzi nuwo tsɔ wɔ alo siwo do ka kple nyatakakadzraɖofe sia (eɖanye esiwo li ɖaa alo esiwo trɔna) la ɖe eme;
Aʋu nyatakakadzraɖofe sia kple susu be yeatrɔ asi le nyatakakadzraɖofea fe agununyatakakawo alo edziŋudɔwɔnuwo ŋu alo ama wo na amewo, azã mɔnu siwo wotsɔ ɖea nyatakakawo le kɔmpiuta dzi alo kɔmpiutaɖoɖo siwo ɖea nyatakakadzraɖofe fe agununyatakakawo (siwo dometɔ aɖewoe nye nyatakakadzraɖofea fe dɔwɔɖoɖoa fe nyatakakadzesiwo kple nyatakakawo ɖeɖe to mɔ vovovowo nu) le nyatakakadzraɖofe sia dzi alo le mɔ si lɔ nyatakakadzraɖofe sia ɖe eme nu;
Azã nyatakakadzraɖofea alo edzinuwo le mɔ gbegblẽ nu, ate ŋu anye be woado kplamatsɛ efe dɔwɔwɔ alo ato mɔnu aɖe si ŋu womeɖe mɔ ɖo o la dzi aʋu nyatakakadzraɖofea alo edzinuwo;
Azã nyatakakadzraɖofe sia le mɔ si agblẽ nu le nyatakakadzraɖofea ŋutɔ alo efe dɔwɔwɔ ŋu, alo esi ana be ezãlawo magate ŋu aʋui o; alo azãe le mɔ manɔsenu, mɔ fitifiti alo mɔ gbegblẽ aɖe nu, alo azãe atsɔ awɔ nu fitifiti, nu manɔsenu alo nu gbegblẽ;
Azã nyatakakadzraɖofea atsɔ awɔ nu siwo lɔ asitsatsa ɖe eme.
Ezazã Ŋuti Ðoɖoa Dzi Dada
Ne èda Ezazã Ŋuti Ðoɖo sia me nya aɖe dzi la, Watchtower ate ŋu aɖe afɔ siwo hiã atsɔ akpɔ ɖoɖodzidada ma gbɔe, ate ŋu anye flitete ɖe mɔnukpɔkpɔ si su asiwò be nàzã nyatakakadzraɖofea la me, mɔxexe na wò be màgate ŋu aʋu nyatakakadzraɖofea o, mɔxexe ɖe kɔmpiuta siwo zãa wò IP adrɛs nu be womagaʋu nyatakakadzraɖofea o, alo ate ŋu agblɔ na dɔwɔfe si naa internet wò be wòaxe mɔ na wò be màgaʋu nyatakakadzraɖofea azɔ o, eye/alo atsɔ nya ɖe ŋuwò le ʋɔnudrɔ̃fe, evɔ mèkpɔ mɔ atsɔ nya aɖeke ɖe Watchtower fe gomenɔamesi bubu siwo le Ezazã Ŋuti Mɔɖeɖe sia me ŋu o.
Asitɔtrɔwo
Watchtower ate ŋu atrɔ asi le Ezazã Ŋuti Ðoɖo sia me nyawo ŋu ɣeaɖewoɣi. Ezazã Ŋuti Ðoɖo yeye ɖe sia ɖe si míada ɖe nyatakakadzraɖofe sia me nyawo abla nyatakakadzraɖofe sia zãlawo tso gbe si gbe wodae ɖe nyatakakadzraɖofea. Taflatsɛ nɔ nyatakaka siwo le afi sia xlẽm edziedzi ale be nàte ŋu anya asitɔtrɔ yeye siwo woawɔ.
Se Kple Ʋɔnudrɔ̃nyawo
New York Du si le United States (États-Unis) fe sewo dzie wotu Ezazã Ŋuti Ðoɖo sia me nyawo ɖo, nenye be womesɔ kple tefe bubuwo tɔ o gɔ̃ hã. New York Du si le United States (États-Unis) fe ʋɔnudrɔ̃fewoe akpɔ senya ɖe sia ɖe si aku ɖe Ezazã Ŋuti Ðoɖo sia me nyawo ŋu la gbɔ.
Emenya Ðe Sia Ðe Le Eɖokui Si
Ne ʋɔnudrɔ̃fe aɖe tso nya me be Ðoɖo sia me nya aɖe mesɔ o, mawɔ dɔ o alo mele se nu o la, esia maxe mɔ ɖe Ðoɖo la me nya bubuwo dzi wɔwɔ nu o. Nenye be Watch Tower mekpɔ egbɔ be wowɔ ɖe Ðoɖo sia me nya aɖe dzi o la, esia mefia be ɖe megadi be woawɔ ɖe Ðoɖo la me nya ma dzi alo gome mele esi be wòana woawɔ wo dzi tae o.
Ðoɖo Bliboa
Ezazã Ŋuti Ðoɖo sia nye ɖoɖo blibo si le wò kple Watchtower dome ku ɖe nyatakakadzraɖofe sia zazã ŋu, eye ɖoɖo yeye sia va xɔ ɖoɖo siwo katã dzi nèda asi ɖo tsã ku ɖe nyatakakadzraɖofea zazã ŋu la tefe.


text:
Àdi be yease nyati sia le gbe sia mea, %%?
Ɛ̃
Ao
Internet Dzi Biblia
ŊƆŊLƆ KƆKƆEAWO—XEXE YEYE GƆMEƉEƉE
Àdi be yease nyati sia le gbe sia mea, %%?
Ɛ̃
Ao
-
Dze nunya eye nàɖo ŋu ɖe Yehowa ŋu (1-12)
-
Nunya hea dzidzɔ vanɛ (13-18)
-
Nunya kpɔa ame ta (19-26)
-
Nuwɔwɔ ɖe amewo ŋu nyuie (27-35)
3 Vinye, mègaŋlɔ nye nufiame be o,
Eye wò dzi nèku ɖe nye sededewo ŋu,
2 Elabena woahe agbe didi,
Agbenɔfewo kple ŋutifafa vɛ na wò.+
3 Lɔlɔ̃ vavã kple nutefewɔwɔ megate ɖa le gbɔwò o.+
Tsɔ wo de kɔ;
Ŋlɔ wo ɖe wò dzi fe nuŋlɔkpe dzi;+
4 Ekema amenuveve kple gɔmesese nyui asu asiwò
Le Mawu kple amegbetɔwo ŋkume.+
5 Ðo ŋu ɖe Yehowa ŋu+ tso dzi blibo me,
Eye mègaɖo ŋu ɖe wò ŋutɔ wò gɔmesese ŋu o.+
6 Lé ŋku ɖe eŋu le wò mɔwo katã dzi,+
Ekema ana wò mɔwo nadzɔ.+
7 Mèganye nunyala le ɖokuiwò ŋkume o.+
Vɔ̃ Yehowa, eye nàtsri vɔ̃.
8 Esia ada gbe le ŋuwò,
Eye wòana wò fuwo me nafa miaa.
9 Tsɔ wò nunɔamesi veviwo+
Kple wò agblemenuwo katã fe gbãtɔwo de bubu Yehowa ŋu;+
10 Ekema nu ayɔ wò ava taŋtaŋ,+
Eye wain yeye ayɔ wò ahazewo agbagba.
11 Vinye, mègagbe Yehowa fe amehehe o,+
Eye efe mokaname megati wò o,+
12 Elabena ame siwo Yehowa lɔ̃na lae wòkaa mo na,+
Abe ale si ko vifofo wɔna na via si gbɔ melɔ̃a nu le o la ene.+
13 Dzidzɔtɔe nye ame si ke ɖe nunya ŋu+
Kple ame si si nugɔmesese su;
14 Elabena efe amesinɔnɔ nyo wu klosalo fe amesinɔnɔ,
Eye efe viɖe fo sika ta.+
15 Exɔ asi wu adzagba,
Eye nu siwo dzroa wò la dometɔ aɖeke mede enu o.
16 Elé agbe didi ɖe ɖusi;
Eye wòlé kesinɔnuwo kple bubu ɖe mia.
17 Efe mɔwo nye vivisesemɔ,
Eye efe tofewo katã nye ŋutifafa sɔŋ.+
18 Agbeti wònye na ame siwo lée ɖe asi,
Eye woayɔ ame siwo vàe goŋgoŋ la be dzidzɔtɔwo.+
19 Nunyae+ Yehowa tsɔ ɖo anyigba la gɔme anyi.
Nugɔmesesee+ wòtsɔ li ke dzifowo.
20 Efe sidzedzee na tsi goglowo me ma,
Eye wòna alilikpowo dza zãmu.+
21 Vinye, mègana wòadzo le ŋku dzi na wò o.
Lé nunya vavãtɔ me ɖe asi eye nàdzɔ tamebubuŋutete ŋu,
22 Ekema woanye agbe na wò,
Kple atsyɔ̃ɖonu na wò kɔ;
23 Ekema àlé wò mɔ atsɔ dedie,
Eye wò afɔ makli nu gbeɖe o.+
24 Ne èmlɔ anyi la, màvɔ̃ naneke o;+
Àdɔ alɔ̃, eye alɔ̃ avivi nuwò.+
25 Ŋɔdzi si ava kpoyi la mado vɔvɔ̃ na wò o,+
Eye ahom si gbɔna ame vɔ̃ɖiwo dzi hã matso dzika fo na wò o.+
26 Elabena Yehowa anye wò ŋuɖoɖeŋutɔ;+
Aɖe wò afɔ tso mɔ̃tetrewo me.+
27 Mègagbe nyuiwɔwɔ na ame siwo wòle be nàwɔe na,+
Nenye be ŋutete le ŋuwò na ewɔwɔ o.+
28 Mègagblɔ na hawòvi be, “Heyi, eye nàgatrɔ ava, etsɔ ne mana wò,”
Evɔ nu le asiwò nànae fifia hafi o.
29 Mègaɖo vɔ̃ aɖeke ɖe hawòvi ŋu,+
Esime wòɖe dzi ɖi le gbɔwò o.
30 Mègawɔ dzre kple ame aɖeke yakatsyɔ+
Ne mewɔ vɔ̃ aɖeke wò o.+
31 Mègaʋã ŋu ŋutasẽnuwɔla o,+
Eye efe mɔ aɖeke meganyo ŋuwò o,
32 Elabena Yehowa nyɔa ŋu ameflula,+
Ke tsi metoa Eya kple nu dzɔdzɔe wɔlawo dome o.+
33 Yehowa fe fifode le ame vɔ̃ɖiwo fe afe dzi,+
Ke eyraa ame dzɔdzɔewo ya fe afe.+
34 Elabena eɖua fewu le fewuɖulawo+ ŋu,
Ke evea ɖokuibɔbɔlawo+ ya nu.
35 Bubu anye nunyalawo fe domenyinu,
Ke bometsilawo ya, ŋukpenanue nye wofe adegbefonu.+


text:
Gbetakpɔxɔ Kple Nyɔ! Magazinewo
Àte ŋu awɔ míafe magazine siwo me nyawo wotu ɖe Biblia dzi la fe kɔpi le Internet dzi le gbegbɔgblɔ siwo wu 150 me. Gbetakpɔxɔ la nɔa te ɖe Biblia me nyagblɔɖiwo dzi ɖea nu si xexemenudzɔdzɔwo fia la me. Efaa akɔ na amewo kple Mawu fe Fiaɖufe ŋuti nya nyuia eye wòdea dzi fo na amewo be woaxɔ Yesu Kristo dzi se. Nyɔ! la fiaa ale si woate ŋu anɔ te ɖe kuxiwo nu egbeae, eye wònana wokana ɖe ŋugbe si Wɔla la do ku ɖe xexe yeye si me ŋutifafa kple dedienɔnɔ anɔ le etsɔme ŋu la dzi.


text:
Àdi be yease nyati sia le gbe sia mea, %%?
Ɛ̃
Ao
Internet Dzi Biblia
ŊƆŊLƆ KƆKƆEAWO—XEXE YEYE GƆMEƉEƉE
Àdi be yease nyati sia le gbe sia mea, %%?
Ɛ̃
Ao
4 Mi viwo, mise mia fofo fe amehehe;+
Miɖo to, ne gɔmesese nasu mia si,
2 Elabena mɔfiame nyui nam mele mi;
Migagbe nye nufiame o.+
3 Vi vavã aɖee menye na fofonye,+
Eye vi malɔ̃nugbɔe menye na danye.+
4 Efia num eye wògblɔ nam be: “Wò dzi neku ɖe nye nyawo ŋu vevie.+
Lé nye sededewo me ɖe asi, ne nànɔ agbe.+
5 Ƒle nunya, eye nàfle gɔmesese.+
Mègaŋlɔe be o, eye mègate ɖa le nye nyawo ŋu o.
6 Mègagblẽe ɖi o, ekema adzɔ ŋuwò.
Lɔ̃e, ekema akpɔ tawò.
7 Nunyae nye nu vevitɔ,+ eya ta dze nunya,
Eye hekpe ɖe nu siwo katã su asiwò ŋu la, fle gɔmesese+ hã.
8 De asixɔxɔ gã eŋu, ekema ado wò ɖe dzi.+
Kpla asi kɔ nɛ, ekema ahe bubu vɛ na wò.+
9 Aɖɔ sefofotsihe nyui ɖe ta na wò;
Atsyɔ̃fiakuku wòanye le ta na wò.”
10 Vinye, see, eye nàxɔ nye nyawo awɔ tɔwòe,
Ekema wò agbenɔfewo asɔ gbɔ fũu.+
11 Mafia nunyamɔ wò;+
Eye makplɔ wò to tofe dzɔdzɔewo.+
12 Ne èle zɔzɔm la, naneke maɖo ata me na wò o;
Eye ne èle du fum la, màkli nu o.
13 Và amehehe goŋgoŋ; mègana wòado le asiwò me o.+
Lé eme ɖe asi, elabena eyae nye wò agbe.+
14 Mègaɖo afɔ ame vɔ̃ɖiwo tofe o,
Eye mègazɔ ame baɖawo fe mɔ dzi o.+
15 Ƒo asa nɛ, mègato edzi o;+
Dze to afi bubu, nàto eŋu ayi.+
16 Elabena ne womewɔ vɔ̃ o kpaa, womedɔa alɔ̃ o.
Ne womefu ame anyi o la, alɔ̃ buna ɖe wo.
17 Elabena vɔ̃ɖinyenyee nye abolo woɖuna,
Eye ŋutasesẽe nye aha wonona.
18 Ke ame dzɔdzɔewo fe tofe le abe agudzedze fe kekeli
Si nɔa kɔkɔm ɖe edzi va se ɖe esime ŋu kena keŋ ene.+
19 Ame vɔ̃ɖiwo fe mɔ le abe blukɔ ene;
Womenya nu si na wole nu klim o.
20 Vinye, lé to ɖe nye nyawo ŋu;
Ƒu to anyi ɖe nye nufofo ŋu nyuie.
21 Womegate ɖa le ŋkuwòme o;
Dzra wo ɖo ɖe wò dzi fe gogloefe ke,+
22 Elabena agbe wonye na ame siwo kena ɖe wo ŋu,+
Kple lãmesẽ na ameti blibo la.
23 Dzɔ wò dzi ŋu+ wu nu bubu ɖe sia ɖe,
Elabena eya mee agbe tsona.
24 Nya totrowo meganɔ nu na wò o,+
Te alakpanuyi ɖa xaa tso ɖokuiwò gbɔ.
25 Wò ŋkuwo nekpɔ ŋgɔ tẽe,
Ɛ̃, wò ŋku nelé mɔ ɖeka tsɔ le ŋgɔwò tẽe.+
26 Ðe tofe sɔsɔe na wò afɔ,+
Ekema kakaɖedzi anɔ wò mɔwo katã ŋu.
27 Mègadze ɖe ɖusi alo mia me o.+
Te wò afɔ ɖe aga tso vɔ̃ gbɔ.


text:
Tarax
Tarax, si gɔme enye tsatsala la, enye Abraham fofo le Biblia me.
Emenyawo
Amea[trɔ asi le eŋu]
Biblia[trɔ asi le eŋu]
Le Mose fe agbalẽ gbãtɔ me la, Tarax nye Naxor viŋutsu, eye eya hã nye Serug viŋutsu. Serug fofo nye Regu, si fofo enye Peleg, si fofo nye Eber, si fofo nye Selax, si fofo nye Arpaxsad, si fofo nye Sem, si nye Noa viŋutsu tsitsi tɔ.[1]
Biblia gblɔ be Tarax dzi viŋutsu etɔ̃. Yawo enye Abram, Naxor kple Xaran. Le Mose I ta 20:12 me la, Sara, si nye Abraham srɔ̃ nye nɔvia hã, elabena woameve nye Terax viwo gake wo nɔwo to vovo. Wo de enye Ur le Kaldea nyigba dzi. Tarax vi Xaran tre kuku na tɔa le Ur. Xaran dzi Lot hafi wò ku. Naxor tso afe ɖe Xaran, si le Ur mɔ dzi. Tarax ʋu tso Ur kple via Abraham kple efe tɔgbeyɔviŋutsu Lot. Wofe ɖoɖo enye be yewoayi Kanaan gake wodze Xaran eye Terax ku le afima.[2] Le efe ku megbe la, Abram kple efe fometɔwo ʋu tso Xaran. [3] Biblia gblɔ bena Tarax nye trɔ̃subɔɔla.[4]
Tefe[trɔ asi le eŋu]
Tarax enye tefe si Israeltɔwo tɔ ɖa le ɣeyiɣi sime wonɔ sisim tso Egyipte.
Nyasiawo fe tsofe[trɔ asi le eŋu]


text:
Xɔ Yehowa Ƒe Amehehe Ɣeawokatãɣi
“Megagbe Yehowa fe amehehe o.”—LODODOWO 3:11.
1. Nukatae wòle be míaxɔ Mawu fe amehehe ɖo?
BLEMA Israel Fia Salomo ɖe susu nyui si tae wòle be mía dometɔ ɖesiaɖe naxɔ amehehe ɖo la me. Egblɔ be: “Vinye, megagbe Yehowa fe amehehe o, efe mokaname megaɖu dzi na wò o! Elabena amesi Yehowa lɔ̃na la, eya wòhea to na abe vi, si gbɔ fofoa melɔ̃a nu le o ene.” (Lododowo 3:11, 12) Ẽ, esi Fofowò si le dzifo la lɔ̃ wò tae wòhea wò ɖo.
2. Alekee woɖe “amehehe” gɔme, eye mɔ vovovo kawo nue ame ate ŋu axɔ amehehe le?
2 “Amehehe” enye tohehe na ame, ame ɖɔɖɔ ɖo, nuxɔxlɔ̃ ame, kple nufiafia ame. Apostolo Paulo ŋlɔ bena: “Le fifi ɣeyiɣi me la míebua tohehe katã dzidzɔe o, ke veve boŋ; gake emegbe la etsɔa dzɔdzɔenyenye fe ŋutifafakutsetse na amesiwo wòmã la.” (Hebritɔwo 12:11) Mawu fe amehehe xɔxɔ kple agbenɔnɔ ɖe enu ate ŋu akpe ɖe ŋuwò nànɔ agbe dzɔdzɔe, si ate wò ɖe Mawu kɔkɔetɔ, Yehowa, ŋu kplikplikpli. (Psalmo 99:5) Àte ŋu axɔ ɖɔɖɔɖo tso hati Kristotɔ aɖe gbɔ loo, to nusiwo míesrɔ̃na le Kristotɔwo fe kpekpewo me dzi loo, alo to Mawu fe Nya la kple “xɔnuvi nutefewɔla” fe agbalẽwo sɔsrɔ̃ le ɖokuiwò si me. (Luka 12:42-44) Eyata aleke gbegbe wòle be nàda akpee nye esi ne wohe wò susu yi nane si ŋu wòle be nàtrɔ asi le la dzii! Gake tohehe kae ahiã ne ame wɔ nuvɔ̃ gã?
Nusita Woɖea Ame Aɖewo le Hamea Me
3. Ɣekaɣie woɖea ame le hamea me?
3 Mawusubɔlawo srɔ̃a Biblia kple Biblia-srɔ̃gbalẽwo. Wodzroa Yehowa fe nudidiwo me le wofe kpekpewo kple takpekpewo me. Eyata Kristotɔwo ate ŋu anya nusiwo Yehowa di tso wo si la nyuie. Ne hamea me tɔ aɖe ɖoe koŋ le nuvɔ̃ gã wɔm dzimematrɔmatrɔe ko hafi woɖenɛ le hamea me.
4, 5. Ŋɔŋlɔawo me kpɔɖeŋu si ku ɖe ameɖeɖe le hamea me ŋu kae dze le memamaa me, eye nukatae woxlɔ̃ nu hamea be woagbugbɔ amea axɔ ɖo?
4 Na míakpɔ Ŋɔŋlɔawo me kpɔɖeŋu aɖe si ku ɖe ameɖeɖe le hamea me ŋu la ɖa. ‘Ahasiwɔwɔ si tɔgbe mele trɔ̃subɔlawo gɔ̃ hã dome o, be ame aɖe naxɔ fofoa srɔ̃,’ lae nye nusi ame aɖe si nɔ Korinto-hamea me la wɔ. Eyata Paulo xlɔ̃ nu Korintotɔwo be woatsɔ “ame ma ade asi na Satana, bene wòagblẽ efe ŋutilã, ne woaxɔ efe gbɔgbɔ le Afetɔ Yesu Kristo fe ŋkeke la dzi.” (Korintotɔwo I, 5:1-5) Ne woɖe nuvɔ̃wɔla le hamea me la, wodenɛ asi na Satana le gɔmesesea nu be egazua Abosam fe xexea me tɔ. (Yohanes I, 5:19) Eɖeɖe le hamea me nyea ŋutilã fe ŋusẽkpɔɖeamedzi gbegblẽ aɖe ɖeɖe ɖa le hamea me eye wòkpɔa hamea fe “gbɔgbɔ,” alo efe nɔnɔme nyuiwo, ta.—Timoteo II, 4:22; Korintotɔwo I, 5:11-13.
5 Gake etefe medidi nenema gbegbe hafi Paulo gaxlɔ̃ nu Kristotɔ siwo nɔ Korinto la be woagbugbɔ nugbegblẽwɔlaa axɔ ɖe hamea me o. Nukatae? Apostoloa ɖo eŋu be: ‘Bena Satana nagaba wo o.’ Ðikeke mele me o be nuvɔ̃wɔlaa trɔ dzime heɖɔ efe agbenɔnɔ ɖo. (Korintotɔwo II, 2:8-11) Ne Korintotɔawo megbugbɔ dzimetrɔlaa xɔ o la, Satana aba wo le susua nu be woazu tagbɔsesẽtɔ siwo metsɔa nuvɔ̃ kena o, abe alesi Abosam di be woanɔ ene. Eyata le ɣeyiɣi aɖe megbe la, ‘wotsɔ dzimetrɔla la fe nuvɔ̃a kee, eye wofa akɔ nɛ.’—Korintotɔwo II, 2:5-7.
6. Vi kawoe ameɖeɖe le hamea me ate ŋu aɖe?
6 Ke vi kawoe ameɖeɖe le hamea me ɖena? Ewɔnɛ be amewo megblɔa busunyawo ɖe Yehowa ŋu o, eye wònana ŋkɔ nyui gakpɔtɔ nɔa esubɔlawo ŋu. (Petro I, 1:14-16) Nuvɔ̃wɔla matrɔdzime ɖeɖe le hamea me ɖea Yehowa fe nudidiwo dzi wɔwɔ fe vevienyenye fiana eye wònana hamea hã nɔa dzadzɛ le gbɔgbɔ me. Ate ŋu ana be nugbegblẽwɔlaa gɔ̃ hã nase eɖokui gɔme.
Dzimetɔtrɔ Le Vevie
7. Nukae tu Dawid esime mekpɔ ʋu efe nuvɔ̃wo me o?
7 Womeɖea amesiwo wɔ nuvɔ̃ gã evɔ woɖe dzimetɔtrɔ vavãtɔ fia la ɖa le hamea me o. Gake le nyatefe me la, dzimetɔtrɔ vavãtɔ ɖeɖefia menya wɔna bɔbɔe o. Bu Israel Fia Dawid, amesi kpa ha si le Psalmo 32 lia me la, ŋu kpɔ. Ha ma ɖee fia be Dawid mete ŋu ʋu efe nuvɔ̃, ɖewohĩ esi wòwɔ kple Bat-Seba la, me enumake o. Esia wɔe be dzodzodzoetsitsi ɖe efe nuvɔ̃awo ta xɔ ŋusẽ le eyama si wòtsi belibeli, abe alesi dzomeŋɔli fe ŋdɔ si ʋuna gbagbagbã la noa tsi le atiwo me woyrɔnae ene. Dawid de vovo ge le efe ŋutilã kple susu me do kpoe, gake esi wònya dze agbagba ‘ʋu efe dzidadawo me na Yehowa ko la, wotsɔ efe nuvɔ̃ fe vodadawo kee.’ (Psalmo 32:3-5) Emegbe Dawid dzi ha be: “Woayra amesi Yehowa mebu vodada na o.” (Psalmo 32:1, 2) Aleke gbegbee dzi dzɔe enye esi be Mawu kpɔ nublanui nɛ!
8, 9. Alekee ame aɖee afia be yetrɔ dzime, eye alekee esia le vevie hafi woagbugbɔ amesi woɖe le hamea me la axɔ?
8 Eyata eme kɔ fã be ele be nuvɔ̃wɔla natrɔ dzime hafi woakpɔ nublanui nɛ. Ke hã, menye ŋukpe si alé amea le efe nu gbegblẽa ɖeɖegblɔ me alo vɔvɔ̃ si aɖoe lae nye dzimetɔtrɔ o. “Dzimetɔtrɔ” fia be nu gbegblẽ si amea wɔ la te ɖe eyama dzi vevie be “wòtrɔ susu” be yemagawɔe ake o. “Dzi gbagbã, si tugu la” ye nɔa dzimetrɔla si, eye wòdina vevie be ne yeate ŋui la, yeatrɔ nu gbegblẽ si yewɔ la wòazu nu nyui.—Psalmo 51:19; Korintotɔwo II, 7:11.
9 Ele vevie ŋutɔ be ame natrɔ dzime hafi woagate ŋu axɔe ɖe Kristo-hamea me. Menye be ne ɣeyiɣi aɖe va yi ko la, ekema woagbugbɔ amesi woɖe le hamea me la axɔ o. Hafi woagate ŋu agbugbɔe axɔ la, ele be wòatrɔ efe dzi fe nɔnɔme kura. Ele be wòakpɔe be nu gbegblẽ gã aɖee wònye yewɔ eye be ehe vlodoame va Yehowa kple hamea dzi. Ele be nuvɔ̃wɔlaa natrɔ dzime, ado gbe ɖa vevie be woatsɔe ake ye, eye wòatrɔ efe agbenɔnɔ wòawɔ ɖeka kple Mawu fe nudidi dzɔdzɔewo. Ele be dzimetɔtrɔ fe nɔnɔmewo nanɔ dzedzem le eŋu eye wòanɔ “dɔ, siwo dze dzimetɔtrɔ” la wɔm hafi abia be woagbugbɔ ye axɔ.—Dɔwɔwɔwo 26:20.
Nukatae Wòle be Nàɖe Nu Gbegblẽ Agblɔ?
10, 11. Nukatae mele be míadze agbagba be míaɣla míafe nuvɔ̃ o?
10 Nuvɔ̃wɔla aɖe asusui be: ‘Ne meɖe nye nuvɔ̃a gblɔ na ame aɖe la, woava nɔ nya gbogbo siwo ŋu nyemate ŋu aɖo o la biamem, eye woava ɖem le hamea me. Gake ne memia nu ɖe edzi la, esiawo katã madzɔ o, eye hamea me tɔ aɖeke manya akpɔ o.’ Amesiwo susunɛ alea la ŋlɔa nu vevi aɖewo be. Woawoe nye nukawo?
11 Yehowa nye “nublanuikpɔla kple amenuve Mawu, amesi gbɔa dzi blewu, eye efe amenuveve kple nutefewɔwɔ sɔ gbɔ, amesi dzra amenuveve ɖo na ame akpe nanewo, eye wòtsɔa vodada, dzidada, kple nuvɔ̃ kena.” Ke hã, ehea to na esubɔlawo “ɖe ɖoɖo nu,” alesi sɔ. (Mose II, 34:6, 7; Yeremya 30:11) Ne èwɔ nuvɔ̃ gã aɖe la, ɖe Mawu akpɔ nublanui na wò ne èdze agbagba ɣlaea? Yehowa ya nyae xoxo, eye meŋea aɖaba fua nu gbegblẽ wɔwɔ dzi nenema ko o.—Lododowo 15:3; Xabakuk 1:13.
12, 13. Nukae ate ŋu ado tso agbagbadzedze be woaɣla nu gbegblẽ wɔwɔ me?
12 Ne èwɔ nuvɔ̃ gã aɖe la, eme ʋuʋu ate ŋu akpe ɖe ŋuwò be dzitsinya nyui nagasu asiwò. (Timoteo I, 1:18-20) Gake eme maʋumaʋu ate ŋu agblẽ wò dzitsinya, si awɔe be nàva nɔ nuvɔ̃ geɖe wɔm. Nyae be menye hawòvi alo hamea ko ŋue nèwɔ nuvɔ̃a ɖo o. Mawu ŋue nèwɔe ɖo. Hakpala la dzi ha be: “Yehowa le efe gbedoxɔ kɔkɔe la me, Yehowa, amesi fe fiazikpui le dzifo la, fe ŋkuwo le ekpɔm, efe aɖabawo doa amegbetɔviwo kpɔna. Yehowa doa ame dzɔdzɔe kpɔna, ke efe luʋɔ léa fu ame vɔ̃ɖi kple amesi lɔ̃a ŋutasẽnuwɔwɔ la.”—Psalmo 11:4, 5.
13 Yehowa mayra ame aɖe si wɔ nuvɔ̃ gã aɖe tsɔ ɣla hele agbagba dzem be yeanɔ Kristo-hame dzadzɛa me la o. (Yakobo 4:6) Eyata ne èwɔ nuvɔ̃ hedi be yeawɔ nusi le etefe la, ekema mègahe megbelele le emeʋuʋu tso dzime faa ŋu kura o. Ne menye nenema o la, wò dzitsinya anɔ fɔ bum wò, vevietɔ ne èxlẽ nane alo se aɖaŋuɖoɖo aɖe ku ɖe ŋkubiãnya mawo ŋu. Ke ne Yehowa aɖe efe gbɔgbɔa ɖa le dziwò, abe alesi wòɖee le Saul dzi ene ya ɖe? (Samuel I, 16:14) Ne Mawu ɖe efe gbɔgbɔa ɖa le dziwò ko la, àte ŋu ava nɔ nuvɔ̃ siwo galolo wu la wɔm.
Ka Ðe Nɔviwò Wɔnutefewo Dzi
14. Nukatae wòle be nugbegblẽwɔla nawɔ ɖe aɖaŋuɖoɖo si le Yakobo 5:14, 15 la dzi ɖo?
14 Ekema nukae wòle be nuvɔ̃wɔla si trɔ dzime la nawɔ? “Neyɔ hamemegãwo vɛ, ne woado gbe ɖa ɖe eta, eye woasi ami nɛ le Afetɔ fe ŋkɔa me. Eye xɔse fe gbedodoɖa la axɔ dɔléla ma ɖe agbe, eye Afetɔ la afɔe ɖe tsitre.” (Yakobo 5:14, 15) Tete ɖe hamemetsitsiwo ŋue nye mɔ siwo dzi ame ato ‘atse ku, si dze dzimetɔtrɔ’ la dometɔ ɖeka. (Mateo 3:8) Nutefewɔla lɔ̃ame siawo ‘ado gbe ɖa ɖe eta, eye woasi ami nɛ le Yehowa fe ŋkɔa me.’ Wofe aɖaŋuɖoɖo siwo wotu ɖe Biblia dzi, siwo le abe ami si naa dzidzeme ame ene la, afa akɔ na amesi trɔ dzime ŋutɔŋutɔ la.—Yeremya 8:22.
15, 16. Aleke Kristotɔ hamemetsitsiwo srɔ̃a kpɔɖeŋu si Mawu ɖo ɖi, si woŋlɔ ɖe Xezekiel 34:15, 16 lae?
15 Kpɔɖeŋu nyui si me lɔlɔ̃ dze le ka gbegbee nye esi míafe Alẽkplɔla, Yehowa, ɖo ɖi na mí esime wòɖe Yudatɔwo tso aboyo me le Babilon le fe 537 D.M.Ŋ. me, kpakple esime wòna ablɔɖe gbɔgbɔme Israel tso “Babilon Gã la” si me le fe 1919 M.Ŋ. me! (Nyaɖeɖefia 17:3-5; Galatiatɔwo 6:16) Eto esia dzi wɔ ɖe ŋugbe si wòdo be, “Nye ŋutɔ manyi nye alẽwo, eye mana woatsyɔ akɔ anyi ɖi . . . Madi esiwo bu, eye makplɔ esiwo ka hlẽ la agbɔe, mabla abi na esiwo ŋe ata, eye mado ŋusẽ esiwo fe lãme gblẽ,” la dzi.—Xezekiel 34:15, 16.
16 Yehowa nyi efe ame, siwo wòyɔ le kpɔɖeŋunyagbɔgblɔ me be alẽwo la, hena wotsyɔ akɔ anyi ɖi dziɖeɖitɔe, eye wòdi esiwo bu la. Nenema kee Kristotɔ alẽkplɔlawo hã kpɔa egbɔ be Mawu fe alẽha la ɖu nu nyuie hele dedie. Hamemetsitsiwo yina ɖadia alẽ siwo tra mɔ dzo le hamea me la. Abe alesi ko Mawu ‘bla abi na esiwo ŋe ata’ ene la, dzikpɔlawo “blana abi” na alẽ siwo ŋu ame aɖe fe nufofo, alo woa ŋutɔwo fe nuwɔna de abii la. Eye abe alesi Mawu ‘do ŋusẽ esiwo fe lãme gblẽ’ ene la, nenema kee hamemetsitsiwo kpena ɖe amesiwo fe lãme gblẽ le gbɔgbɔ me, ɖewohĩ le woa ŋutɔwo fe nu gbegblẽ wɔwɔ ta la ŋui.
Alesi Alẽkplɔlawo Naa Kpekpeɖeŋui
17. Nukatae mele be míahe megbelele kura le gbɔgbɔmekpekpeɖeŋu didi tso hamemetsitsiwo gbɔ ŋu o?
17 Hamemetsitsiwo wɔna ɖe aɖaŋuɖoɖo sia dzi dzidzɔtɔe be: “Mitsɔ vɔvɔ̃ kpɔ nublanui.” (Yuda 23) Kristotɔ aɖewo wɔ nuvɔ̃ gã to gbɔdɔdɔ fe agbegbegblẽ nɔnɔ me. Gake ne wotrɔ dzime vavã la, woate ŋu akpɔ mɔ be hamemetsitsi lɔ̃ame siwo di vevie be yewoana gbɔgbɔmekpekpeɖeŋu yewo la awɔ nu ɖe yewo ŋu nyuie. Paulo gblɔ tso eɖokui kple alẽkplɔla siawo ŋu be: “Menye bena, míeɖua afetɔ ɖe miafe xɔse dzi o, ke míenye hadɔwɔlawo na miafe dzidzɔkpɔkpɔ.” (Korintotɔwo II, 1:24) Eyata megahe megbelele kura le gbɔgbɔmekpekpeɖeŋu didi tso wo gbɔ ŋu o.
18. Alekee hamemetsitsiwo wɔa nu ɖe haxɔsetɔ si wɔ nu gbegblẽ la ŋui?
18 Ne èwɔ nuvɔ̃ gã aɖe la, nukatae nàte ŋu aka ɖe hamemetsitsiwo dzi ɖo? Elabena Mawu fe alẽha la fe alẽkplɔlawo koŋue wonye. (Petro I, 5:1-4) Alẽkplɔla lɔ̃ame aɖeke mefoa efe alẽvi aɖe si wɔ nu vevi eɖokui, si yi ɖatsyɔ akɔ anyi kpoo hele xɔxlɔ̃m lélélé la o. Eyata ne hamemetsitsiwo le kpekpeɖeŋu nam haxɔsetɔ aɖe si wɔ nu gbegblẽ la, menye fɔbubu eyama, alo to si fomevi woahe nɛ lae nɔa vevi na wo o, ke boŋ nuvɔ̃ si fomevi amea wɔ, kple kpekpeɖeŋu si woanae be wòagaɖo gbɔgbɔmelãmesẽ me, ne anya wɔ la, ŋue wotsia dzi ɖo. (Yakobo 5:13-20) Ele be hamemetsitsiwo nadrɔ̃ ʋɔnu le dzɔdzɔenyenye me ‘ahakpɔ alẽha la ta tufafatɔe.’ (Dɔwɔwɔwo 20:29, 30; Yesaya 32:1, 2) Abe alesi wòle le Kristotɔwo katã gome ene la, ele be hamemetsitsiwo ‘nawɔ nusi le etefe, alɔ̃ dɔmenyowɔwɔ, eye woabɔbɔ wo ɖokui ɖe anyi ahazɔ le Mawu ŋku me.’ (Mixa 6:8) Nɔnɔme siawo le vevie ŋutɔ ne wole nyametsotso, siwo lɔ ‘alẽ siwo le Yehowa fe lãnyife’ la fe agbe kple wofe subɔsubɔ kɔkɔea ɖe eme la, wɔm.—Psalmo 100:3.
Hamemetsitsiwo “blana abi” na Mawu fe alẽ siwo xɔ abi la, abe alesi alẽkplɔlawo wɔe le blema ene
19. Nɔnɔme kae hamemetsitsiwo ɖena fiana ne wole agbagba dzem be yewoaɖɔ nu gbegblẽ wɔla aɖe ɖo?
19 Gbɔgbɔ kɔkɔe lae ɖoa Kristotɔ alẽkplɔlawo eye wodzea agbagba be yewoana wòafia mɔ yewo. “Ne vodada aɖe ɖi ɖe ame aɖe” la, amesiawo, siwo tsi le gbɔgbɔ me la dzea agbagba ‘ɖɔa nenem me sia ɖo le dɔmefafa fe gbɔgbɔ me.’ (Galatiatɔwo 6:1; Dɔwɔwɔwo 20:28) Abe alesi ɖɔkta si bua ame ŋu hea fu ŋeŋi ɖoa enu ŋuɖɔɖotɔe bene dɔnɔa nagase veve fũ akpa o ene la, nenema kee hamemetsitsiawo hã ɖɔa nugbegblẽwɔlaa fe susu ɖoe le tufafa me, evɔ womablu afɔ na Mawu fe nudidiwo hã o. (Kolosetɔwo 3:12) Esi wònye be gbedodoɖa kple Ŋɔŋlɔawo dzie hamemetsitsiwo anɔ te ɖo anya afisi woakpɔ nublanui na amea ase ɖo ta la, wofe nyametsotsoa aɖe Mawu fe nukpɔsusu le nyaa ŋu afia.—Mateo 18:18.
20. Ɣekaɣie wòahiã be woana hamea nanya be woka mo na ame aɖe?
20 Ne nuvɔ̃wɔwɔ aɖe ŋu nya ɖi hoo, alo be nyaa ava ɖi godoo la, asɔ be woaka mo na amea le gaglãgbe bene bubu nagaklo ɖa le hamea ŋu o. Woate ŋu aka mo na amea le gaglãgbe hã ne ehiã be woana nyanya hamea me tɔ susɔeawo. Le ɣeyiɣi si me amesi woka mo na la le hayahayam le gbɔgbɔ me vivivi la, míate ŋu atsɔe asɔ kple ame aɖe si xɔ abi vevie hele hayahayam vivivi. Nenem me sia megate ŋu wɔa nanewo siwo wòwɔna tsã la o. Nenema kee wòanyo wu be ɖewohĩ woana nuvɔ̃wɔla si ɖe dzimetɔtrɔ fia la nadzudzɔ nyaŋuɖoɖo le kpekpeawo me hena ɣeyiɣi aɖe. Hamemetsitsiwo ate ŋu awɔ ɖoɖo be ame aɖe nanɔ Biblia srɔ̃m kplii bene wòado ŋusẽe le nusi me wògbɔdzɔ le la me, ale be ‘wòagaɖo lãmesẽ me le xɔse me.’ (Tito 2:2) Wowɔa esiawo katã le lɔlɔ̃ me, eye menye kple susu be woatsɔ ahe to na nugbegblẽwɔlaa o.
21. Alekee woakpɔ nu gbegblẽ wɔwɔ aɖewo gbɔe?
21 Hamemetsitsiwo ate ŋu ana gbɔgbɔmekpekpeɖeŋu le mɔ vovovowo nu. Le kpɔɖeŋu me, tsɔe be nɔvi aɖe si mua aha tsã la ganoe mu zi eve aɖewo le efeme. Alo ɖewohĩ gbɔdzɔgbɔdzɔ vi aɖe wɔe be ame aɖe si dzudzɔ atama nono la gava noe zi eve aɖewo le adzame. Togbɔ be ado gbe ɖa ahaxɔe se be Mawu tsɔe ke ye hã la, ele be wòaɖagblɔe na hamemetsitsi aɖe ale be woakpe ɖe eŋu be nuvɔ̃ ma wɔwɔ nagava zu numame nɛ o. Hamemetsitsi ɖeka alo eve ate ŋu akpe ɖe eŋu. Ke hã, ele be hamemetsitsi si(wo) na kpekpeɖeŋui la nana dzikpɔla zimenɔla nanya, elabena ɖewohĩ nu bubu aɖewo hã li, siwo ŋu wòle be woalé ŋku ɖo.
Yi Edzi Nànɔ Mawu fe Amehehe Xɔm
22, 23. Nukatae wòle be nàyi edzi anɔ Mawu fe amehehe xɔm ɖo?
22 Bene Mawu nakpɔ ŋudzedze ɖe Kristotɔ ɖesiaɖe ŋu la, ele be wòalɔ̃ faa axɔ Yehowa fe amehehe. (Timoteo I, 5:20) Eyata wɔ ɖɔɖɔɖo ɖesiaɖe si Ŋɔŋlɔawo kple Kristotɔwo fe agbalẽwo sɔsrɔ̃ na nèva kpɔ be ehiã be yeawɔ la, eye nàwɔ ɖe aɖaŋuɖoɖo siwo wonana le Yehowa subɔlawo fe kpekpewo kple takpekpewo me la dzi. Nɔ ŋudzɔ ɖe Yehowa fe lɔlɔ̃nu wɔwɔ ŋu ɣesiaɣi. Ekema Mawu fe amehehe atɔ gbɔgbɔ me glikpɔ sesẽ aɖe ɖe ŋuwò be nàgawɔ nuvɔ̃ gã o.
23 Mawu fe amehehe xɔxɔ akpe ɖe ŋuwò be nàyi edzi anɔ efe lɔlɔ̃ la me. Nyatefee, woɖe ame aɖewo le Kristo-hamea me ya, gake ne ‘èdzɔ wò dzi ŋu’ eye ‘nèzɔ abe nunyala ene’ la, ema madzɔ ɖe wò ya dziwò o. (Lododowo 4:23; Efesotɔwo 5:15) Ke ne ènye amesi woɖe le hamea me xoxo la, ɖe manyo be nàwɔ afɔɖeɖe siwo hiã la bene woagbugbɔ wò axɔ oa? Mawu di be amesiwo katã ɖe adzɔgbe na ye la nasubɔ ye “faa tso dzi me,” nutefewɔwɔtɔe. (Mose V, 28:47) Ẽ, àte ŋu awɔ esia ɖaa ne èxɔa Yehowa fe amehehe ɣeawokatãɣi.


text:
Ame Ŋuti Nyatakaka
Ame Ŋuti Nyatakakawo
Watchtower Bible and Tract Society of New York, Inc., alo efe dɔwɔha bubuawo zãa ame ŋuti nyatakaka siwo woda ɖe nyatakakadzraɖofe sia hewɔa eŋu dɔ le susu siwo me woɖe na ezãla le nyatakakaawo xɔɣi la ɖeɖe ko ta. Watchtower Bible and Tract Society of New York, Inc. maʋu go ŋutiwò nyatakakawo na ame bubu aɖeke o negbe ne ehiã be wòawɔ esia ale be wòatsɔ ana nyatakaka aɖe si wò ŋutɔ nèbia eye wòna nènya nu tso eŋu nyuie alo eka ɖe edzi be goʋuʋu nyatakakaa hiã godoo hesɔ nenema be woakpɔ senyawo kple dɔwɔɖoɖowo gbɔ, alo be woato edzi akpɔ nu fitifiti wɔwɔ aɖe adze sii ahaxe mɔ ɖe enu, alo atsɔ akpɔ dedienɔnɔ alo mɔɖaŋu ŋuti dɔwɔnya aɖewo gbɔ ko hafi. Míadzra ame ŋuti nyatakaka siwo míexɔ la o, eye míatsɔe atsa asii loo alo aɣee na ame aɖeke le nɔnɔme aɖeke me o.
E-mail Adrɛs
Míazã e-mail adrɛs si nèŋlɔ esime nènɔ ŋkɔ ŋlɔm le nyatakakadzraɖofe sia la atsɔ ana nyatakaka wò ku ɖe ŋutiwò nyatakakawo ŋu. Le kpɔɖeŋu me, ne èŋlɔ wò ezãla ŋkɔ alo eʋunya be eye nèdi be míakpe ɖe ye ŋu yeage ɖe nyatakakadzraɖofea la, míato wò e-mail adrɛs ŋuti nyatakaka si le mía si la dzi aɖo nya aɖe ɖe wò si akpe ɖe ŋuwò.
Kukiwo
Míezã kukiwo tsɔ ɖoa ŋku tefe siwo jw.org zãla aɖe ʋu alo nu siwo wòtia esime wòle nyatakakadzraɖofe sia zãm la dzi. Le kpɔɖeŋu me, kuki aɖe léa gbegbɔgblɔ si amea tia be eya mee yeazã jw.org le la ɖi, ale wɔ ne amea gaʋu nyatakakadzraɖofe ma la, mɔ la ŋutɔ ʋuna le gbe ma me. Kukiwo mexɔa ame ŋuti nyatakaka aɖeke alo lénɛ ɖi o.
Skript alo YavaSkript
Wozã Skript tsɔ nana be jw.org nyatakakadzraɖofea fe dɔwɔwɔ ganyona ɖe edzi. Skript-dɔwɔnu sia zazã kpena ɖe jw.org ŋu wòɖoa nyatakakawo ɖe ezãla kaba wu. Nyae be jw.org mezã skript tsɔ daa mɔɖaŋudɔwɔnu aɖeke ɖe ame fe kɔmpiuta dzi alo xɔa ame ŋuti nyatakaka siwo ŋu amea meɖe mɔ le o la o.
Ele be nàɖe mɔ Skript alo YavaSkript nanɔ dɔ wɔm le Internet dzi nyatakakadiɖoɖoa me hafi jw.org fe dɔwɔnu aɖewo nate ŋu awɔ dɔ nyuie. Internet dzi nyatakakadiɖoɖo akpa gãtɔ ɖea mɔ be woasi Skript sia alo atsii le nyatakakadzraɖofe aɖewo koŋ. Xlẽ numeɖeɖe siwo le Internet dzi nyatakakadiɖoɖo fe kpekpeɖeŋunafe be nànya ale si wosia Skript siawo be wòana nyatakakadzraɖofe tiatia aɖewo nawɔ dɔ nyuie.
Ne ava hiã be míawɔ asitɔtrɔ le ameŋunyatakaka ŋuti ɖoɖoa ŋuti la, míaɖe gbefãe le afi sia ale be nànya nu tso nyatakaka siwo míexɔna kple ale si míewɔa wo ŋu dɔe la ŋu ɣesiaɣi.


text:
NU SI AKPE ÐE ƑOMEWO ŊU | VIHEHE
Ne Viwò Bia Nya Wò Tso Ku Ŋu
KUXIA
Viwò si xɔ fe ade bia wò be: “Ta, wò hã ègbɔna kuku gea?” Nyabiasea wɔ nuku na wò eye nèbia ɖokuiwò be: ‘Ðe vinyea tsi ase nya sia gɔmea? Aleke maɖe nu me nɛ tso ku ŋu?’
NU SI WÒLE BE NÀNYA
Ðeviwo bua tame tso ku ŋu. Ne wole fefem la, wo dometɔ aɖewo wɔa aye be yewoku gɔ̃ hã. Eya ta mele be nàfo asa na nufofo tso ku ŋu na viwòa o, eye ne ebia nya aɖe wò tso ku ŋu la, lɔ̃ faa nàɖe eme nɛ. Ne èfoa nu tso ku ŋu na viwòa ɣeaɖewoɣi la, awɔe be mavɔ̃ agbɔ eme ne miafe ame vevi aɖe ku o.
Nufofo tso ku ŋu mana viwò navɔ̃ agbɔ eme o. Ke boŋ aɖe efe vɔvɔ̃a dzi akpɔtɔ. Ke hã ehiã be nàɖɔ efe susu ɖo le nanewo gome. Le kpɔɖeŋu me, numekula aɖewo gblɔna be ɖevi siwo mekpɔ xɔ fe ade haɖe o la dometɔ geɖe bunɛ be ame ate ŋu aku agafɔ enumake. Ne ɖeviwo le fefem la, wo dometɔ aɖewo kua ayeku, eye kaka nàkpɔ la, woawoe nye ema gafɔ.
Gake ne ɖeviawo va tsi vie wu la, wova nɔa tame bum tso ku ŋu vevie, esiae wɔnɛ be wonɔa nya geɖewo biam, wotsia dzi eye wovɔ̃na gɔ̃ hã, vevietɔ ne wofe ame vevi aɖe ku. Eya ta ele vevie be miadzro nu me tso ku ŋu kpli wo. Susuŋutinunyala Marion Haza gblɔ be: “Ne viwòa se le eɖokui me be mèlɔ̃na ɖoa dze tso ku ŋu na ye o la, atsi dzi vevie ne ele tame bum tso ku ŋu.”
Mehiã be nàtsi dzi fũu ɖe nya si nàgblɔ nɛ ŋuti o. Le numekuku aɖe nu la, nu si ko ɖeviwo “dinae nye be woagblɔ nyatefea na yewo tufafatɔe.” Nyae be ɖeviwo mebiaa nya ne womesu te na ŋuɖoɖoa sese o.
NU SI NÀTE ŊU AWƆ
Wɔ mɔnukpɔkpɔ siwo aʋu ɖi ŋu dɔ nàfo nu tso ku ŋu nɛ. Ne viwòa kpɔ xevi kuku aɖe le mɔ to alo miafe afemelã aɖe ku la, àte ŋu abia nya bɔbɔe aɖewoe siwo ana wòagblɔ efe susu. Le kpɔɖeŋu me, àte ŋu abiae be: “Ðe lã kukua le fu kpema? Ðe vuvɔ le ewɔma? Ðe dɔ le ewuma? Aleke nàwɔ anya be ame alo lã aɖe ku?”
Mègaɣla nyatefea ɖee o. Ne miafe ame nyanyɛ alo fometɔ aɖe ku la, mègade ba mo na nyaa agblɔ be, “Eyi nugbe” o. Viwòa asusui vodadatɔe be ame si ku la agatrɔ agbɔ kpuie. Ke boŋ zã nya siwo gɔme sese le bɔbɔe nàtsɔ aɖe nu me nɛ. Àte ŋu agblɔ nɛ be: “Esi mama kua, efe ŋutilã megale dɔ wɔm o. Mímagate ŋu aɖo dze kplii o, gake míate ŋu anɔ ŋku ɖom edzi.”
Esi ɖeviwo susunɛ be ne wole nu fom tso ku ŋu la ɖe wokuna ta la, ka ɖe edzi nɛ be naneke mele ewɔ ge o
Ka ɖe edzi nɛ be menye efe vodadae o. Ate ŋu asusui be yee wɔ nane alo yee susu nane tae amea ku. Esi nàgblɔ ko be menye egbɔ wòtso be amea ku o tefe la, àte ŋu abiae be: “Nu kae na nèsusui be wò vodadae?” Ðo to nyuie nàse efe nyawo, eye mègada efe nyawo ɖe anyi o. Esi ɖeviwo susunɛ be ne wole nu fom tso ku ŋu la ɖe wokuna ta la, ka ɖe edzi nɛ be naneke mele ewɔ ge o.
Na viwòa nagblɔ efe susu. Miɖo dze tso miafe ame vevi siwo ku, siwo dometɔ aɖewo nye miafe fometɔ siwo viwòa mekpɔ kpɔ o, la ŋu. Àte ŋu agblɔ nu nyui siwo mia tasi, nyrui, mama alo tɔgbui aɖe wɔ kpɔ la nɛ, eye miagblɔ nu ɖikokoe aɖe si amea wɔ kpɔ hã nɛ. Ne miefoa nu tso ame siawo tɔgbi ŋu la, akpe ɖe viwòa ŋu wòakpɔe be mele be yeafo asa na wo ŋu bubu alo nufofo tso wo ŋu o. Gake mègazi viwòa dzi be wòafo nu kokoko o. Àte ŋu ado nyaa ɖa ɣebubuɣi si nèkpɔ be asɔ wu.
Agbalẽ si nye Srɔ̃ Nu tso Nufiala Gã la Gbɔ fe ta 34 kple 35 ate ŋu akpe ɖe viwòwo ŋu woasrɔ̃ nu tso nya si Biblia gblɔ tso ku ŋu la ŋu. Ele AGBALẼWO > AGBALẼWO KPLE AGBALẼ GBADZAWO


text:
enemata
7 letters in word "enemata": A A E E M N T.
Anagrams of enemata:
Words found within enemata:
aa ae am ama amate amen amene ament amenta an ana ane ant anta antae ante at ate atma atman ea ean eat eaten ee een em eme en enate ene enema entame et eta eten etna ma maa mae man mana manat mane manet manta mat mate me mean meane meant meat meet men mene ment menta met meta mete mna na naam nae nam name nat ne neat nee neem nema net nete ta tae tam tame tan tana tane te tea team tee teem teen teme ten tene


text:
Ŋutinya 95: Alesi Yesu Fiaa Nui
GBEÐEKA la, Yesu gblɔ na ŋutsu aɖe be ele be wòalɔ̃ ehavi. Ŋutsu la bia Yesu be: ‘Amekae nye hanyevi?’ Yesu nya nusi le susu me na ŋutsu sia. Ŋutsu la bu be amesiwo nye yewo detɔwo alo subɔsubɔha me tɔwo koe nye ye haviwo. Eyata na míakpɔ nusi Yesu gblɔ nɛ la ɖa.
Ɣeaɖewoɣi la, Yesu gblɔa ŋutinya hetsɔna fiaa nui. Ŋutinyae wògblɔ fifia hã. Egblɔ Yudatɔ kple Samariatɔ aɖe fe ŋutinya. Míesrɔ̃e xoxo be Yudatɔ geɖe melɔ̃a Samariatɔwo fe nya o. Azɔ Yesu fe ŋutinya lae nye esi:
Gbeɖeka la, Yudatɔ aɖe zɔ mɔ to to aɖe dzi yina Yerixo. Gake adzodalawo va dze edzi. Woxɔ efe ga hefoe vaseɖe esime wòku kloe.
Emegbe la, Yuda-nunɔla aɖe va to mɔa dzi yi. Ekpɔ ŋutsu si wofo la. Nukae nèsusu be wòwɔ? Ðeko wòtso mɔa me yi mɔa fe akpa kemɛ hedzo. Mawu subɔla vevi aɖe hã va yi. Lewitɔe wònye. Ðe wòtɔa? Ao, eya hã metɔ be yeakpe ɖe amesi wofo la ŋu o. Kpɔ nunɔla kple Lewitɔ lae ma le adzɔge yina ɖa.
Gake kpɔ amesi le amesi wofo la gbɔ ɖa. Samariatɔ wònye. Ele kpekpem ɖe Yudatɔa ŋu. Ele atike ɖom abiawo dzi nɛ. Emegbe la, ekɔ Yudatɔ la yi afisi wòate ŋu aɖi ɖe eme ahahaya le.
Esi Yesu wu efe ŋutinya la nu vɔ la, egblɔ na amesi bia nya lae la be: ‘Ame etɔ̃ siawo dometɔ kae nèsusu be ewɔ nu abe amesi wofo la havi ene? Nunɔla la, Lewitɔ la, alo Samariatɔ lae mahã?’
Ŋutsua ɖo eŋu be: ‘Samariatɔ lae. Enyo dɔme na amesi wofo la.’
Yesu gblɔ be: ‘Èto nyatefe. Eyata heyi, nàwɔ na ame bubuwo abe alesi wòwɔ ene.’
Alesi Yesu fiaa nui la menya se na wò oa? Ðe míate ŋu asrɔ̃ nu vevi geɖe ne míeɖo to nusi Yesu gblɔna tso Biblia me la oa?
Luka 10:25-37.
Nyabiabiawo
- Nya kae ŋutsu aɖe bia Yesu, eye nukatae?
- Nukae Yesu zãna ɣeaɖewoɣi tsɔ fiaa nui, eye nukae míesrɔ̃ xoxo tso Yudatɔwo kple Samariatɔwo ŋu?
- Le ŋutinya si Yesu gblɔ me la, nukae dzɔ ɖe Yudatɔ aɖe si zɔ mɔ yina Yerixo dzi?
- Nukae dzɔ esi Yuda-nunɔla aɖe kple Lewitɔ aɖe va to mɔa dzi yi?
- Amekae le kpekpem ɖe Yudatɔa si xɔ abi la ŋu le nɔnɔmetata la me?
- Esi Yesu wu efe ŋutinyaa nu vɔ la, nya kae wòbia, eye aleke ŋutsua ɖo eŋui?
Nyabiabia bubuwo
- Xlẽ Luka 10:25-37.
Le esi tefe be Yesu naɖo nya ŋu tẽ na ŋutsu si nya Sea nyuie la, aleke wòkpe ɖe eŋu wòbu tame le nyaa ŋui? (Luka 10:26; Mat. 16:13-16)
Aleke Yesu zã kpɔɖeŋuwo tsɔ ɖu efe nyaselawo fe nazãbubu dzii? (Luka 10:36, 37; 18:9-14; Tito 1:9)


text:
Agbalẽ Ka Ƒomevie Biblia Nye?
Ðe nàgblɔ be . . .
yevuwo fe agbalẽ yea?
nyakpakpawo kple glitotowoe le emea?
Mawu fe nyawoe le emea?
NYA SI BIBLIA GBLƆ
“Ŋɔŋlɔ blibo la tso Mawu fe gbɔgbɔ me.”—2 Timoteo 3:16, Xexe Yeye Gɔmeɖeɖe.
VI KAE ESIA AÐE NA WÒ?
Ana nàkpɔ ŋuɖoɖo na nyabiase siwo ɖea fu na ame geɖe le agbe me.
Àkpɔ mɔfiame nyui siwo nu nànɔ agbe ɖo gbe sia gbe.
Mɔkpɔkpɔ vavã anɔ asiwò ku ɖe etsɔme ŋu.
ÐE MÍATE ŊU AKA ÐE NYA SI BIBLIA GBLƆ DZIA?
Ɛ̃, míate ŋu aka ɖe edzi, le susu etɔ̃ ta:
Emenyawo wɔ ɖeka kple wo nɔewo. Ame vovovo 40 ye Mawu zã woŋlɔ Biblia le ɣeyiɣi fe didime si nye fe 1,600 me. Ame siawo dometɔ akpa gãtɔ mekpɔ wo nɔewo kpɔ o. Gake agbalẽ bliboa me nyawo wɔ ɖeka eye wofo nu tso tanya vevi ɖeka ŋu.
Eŋlɔlawo to nyatefe. Zi geɖe la, ŋutinyaŋlɔlawo mefoa nu tso dukɔ si me wotso fe vodadawo ŋu o. Gake Biblia ŋlɔlawo ya to nyatefe hefo nu tso woawo ŋutɔwo kple wofe dukɔa siaa fe vodadawo ŋu.
—2 Kronika 36:15, 16; Psalmo 51:1-4.
Eme nyagblɔɖiwo vaa eme. Hafi woava tsrɔ̃ Babilon-du si nɔ anyi le blema la, Biblia gblɔe ɖi abe fe 200 ene do ŋgɔ. (Yesaya 13:17-22) Menye ale si woatsrɔ̃ dua koe Biblia gblɔ o, eyɔ aʋafia si axɔ ŋgɔ woava tsrɔ̃e hã fe ŋkɔ!
—Yesaya 45:1-3.
Biblia me nyagblɔɖi bubu geɖewo va eme pɛpɛpɛ. Ðe menye aleae míakpɔ mɔ be agbalẽ si tso Mawu gbɔ la nanɔ oa?
BU NYA SIA ŊU KPƆ
Aleke agbenɔnɔ ɖe Mawu fe Nyaa nu aɖe vi na wòe?
Biblia ɖo nya sia ŋu le YESAYA 48:17, 18 kple 2 TIMOTEO 3:16, 17.


text:
NU SI AKPE ÐE ƑOMEWO ŊU | VIHEHE
Ale Si Nàxɔ Vinugbewɔwɔ Le Viwò Si
KUXIA
Ne vinye si xɔ fe eve do dziku la, enɔa ɣli dom, nɔa afɔ tum anyi hetsɔa eɖokui xlãna ɖe anyi nɔa mimlim le anyigba. Mebiaa ɖokuinye be: ‘Nu kae le fu ɖem na vinyea? Nane si nyemewɔ nɛ o tae wòle vinugbea wɔm ɖoa? Ðe wòava dzudzɔa?’
Àte ŋu akpe ɖe viwò si xɔ fe eve la ŋu wòadzudzɔ vinugbewɔwɔ. Gake gbã la, na míakpɔ nu si tae wòwɔa vinugbea ɖo.
NU SI GBƆ WÒTSONA
Ðevi suewo menya ale si woaɖu wofe seselelãmewo dzi o. Esia ɖeɖe dzaa ate ŋu awɔe be woanɔ vinugbe wɔm ɣeaɖewoɣi. Gake nu bubu aɖewo gali.
Bu tɔtrɔ siwo vaa ɖevi fe agbe me ne exɔ abe fe eve ene ŋu kpɔ. Tso esime wodzii la, edzilawo wɔa nu sia nu si wòdi la nɛ. Le kpɔɖeŋu me ne efa avi la, edzilawo nɔa du dzi ɖe eŋu. ‘Ðe vinyea dze dɔa? Dɔe le ewuma? Ðe wòhiã be mable enua? Ðe wòhiã be maɖɔli nu nɛa?’ Dzilawo wɔa nu sia nu si hiã tsɔ kpɔa egbɔ be efe dzi dze eme. Esia sɔ, elabena ɖevia hiã edzilawo fe beléname le nu sia nu me.
Gake ne ɖevia xɔ abe fe eve ene la, etea dzesidedee be ye dzilawo megale nu sia nu wɔm na ye abe tsã ene o. Le esi edzilawo nanɔ nu sia nu wɔm nɛ tefe la, ɖe wokpɔa mɔ boŋ be ɖevia nawɔ yewofe didiwo dzi. Ʋugbea trɔ vavã! Gake fe eve vi sia malɔ̃ axɔ tɔtrɔ siawo bɔbɔe o, ɖewohĩ atsi tre ɖe tɔtrɔ sia ŋu to vinugbewɔwɔ me.
Le ɣeyiɣi aɖe megbe la, ɖevia va lɔ̃na ɖe edzi be yefe mɔfialawoe ye dzilawo nye ke menye subɔviwo wonye na ye o. Eva dea dzesi mlɔeba hã be yefe dɔdeasie nye be ‘yeaɖo to ye dzilawo.’ (Kolosetɔwo 3:20) Gake va se ɖe ɣemaɣi la, ɖevia atsɔ vinugbewɔwɔ atraɖii ana edzilawo nati mavoe.
NU SI NÀTE ŊU AWƆ
Se nu gɔme nɛ. Menye ame tsitsie viwòa nye o. Esi viwòa mekpɔ nya ale si wòaɖu efe seselelãmewo dzi o ta la, ate ŋu awɔ nu wòagbɔ eme ne edo dziku. Dze agbagba nàtsɔ ɖokuiwò aɖo etefe.
Lé ɖokuiwò. Ne viwòa le vinugbe wɔm la, dzikudodo makpɔ nya gbɔ o. Zi ɖokuiwò dzi ale si wòanya wɔ, eye mègade nu eme nɛ o. Ŋkuɖoɖo nu si tae viwòa wɔa vinugbe dzi akpe ɖe ŋuwò nàlé ɖokuiwò kpoo.
Tɔ afɔ to sesĩe. Ne èwɔa nu sia nu si viwòa di la nɛ la, agawɔ vinugbe ɣebubuɣi si wòdi be nàwɔ nane na ye. Na viwòa nakpɔe le ŋuwò be ne ègbe be yemawɔ nane o la, ke efia be màwɔe gbeɖe o, gake wɔ esia le tufafa me.
Ŋkuɖoɖo nu si tae viwòa wɔa vinugbe dzi akpe ɖe ŋuwò nàlé ɖokuiwò kpoo
Gbɔ dzi ɖi nɛ. Mègakpɔ mɔ be viwòa adzudzɔ vinugbewɔwɔ kaba o, vevietɔ ne ekpɔe le ŋuwò be èwɔa yefe didiwo dzi na ye ne yewɔ vinugbe. Gake ne èkpɔa nɔnɔmea gbɔ nyuie hewɔa wò nyawo dzi la, anɔ eme be efe vinugbewɔwɔ dzi aɖe akpɔtɔ. Mlɔeba la, ava dzudzɔ vinugbewɔwɔ kura. Biblia gblɔ be: “Lɔlɔ̃ gbɔa dzi blewu.”
Àte ŋu awɔ nu siawo hã:
Ne viwòa dze vinugbea gɔme la, lée ɖe asi (ne anya wɔ) eye mègaɖe asi le eŋu wòanɔ gbodogbodo wɔm o, gake mègawɔ nu vevii o. Mègado ɣli ɖe eta o. Gbɔ dzi ɖi nɛ ne wòadze eme. Mlɔeba la, ɖevia ava de dzesii be vinugbewɔwɔa makplɔ ye ade afi aɖeke o.
Ðo tefe aɖe si nàna wòanɔ nɔnɔm ɣesiaɣi si wòle vinugbe wɔm. Gblẽe ɖe afi ma, eye nàgblɔ nɛ be ate ŋu ado le afi ma ne edzudzɔ vinugbea wɔwɔ.
Ne viwòa le vinugbe wɔm le ame dome la, kplɔe ɖe kpɔe. Mègana ta le esi wòna amewo le mia kpɔm ta o. Ðeko esia wɔwɔ ana viwòa nase le eɖokui me be ne yenya wɔ vinugbe ko la, àwɔ yefe didi ɖe sia ɖe dzi na ye.


text:
Subɔsubɔ si le dzadzɛ, si ŋu ɖifofo mele o (26, 27)
1 Yakobo,+ Mawu kple Afetɔ Yesu Kristo fe kluvi, le esia ŋlɔm ɖo ɖe to wuieve siwo ka hlẽ la:Medo gbe na mi!2 Nɔvinyewo, ne miedo go tetekpɔ vovovowo la, mibui dzidzɔ sɔŋ,+3 esi mienyae be miafe xɔse fe nyonyome sia si wodo kpɔ la hea dzidodo vanɛ ta.+4 Ke mina dzidodo nawu efe dɔwɔwɔ nu bliboe, ale be mianɔ blibo, eye miade keŋkeŋ le goawo katã me, eye naneke nagahiã mi o.+5 Eya ta ne mia dometɔ aɖe hiã nunya la, nenɔ Mawu biam,+ elabena enaa nu amewo katã faa, medoa ŋukpe ame o,*+ eye anɛ.+6 Gake nenɔ ebiam le xɔse me,+ eye megake ɖi kura o,+ elabena ame si kea ɖi la le abe futsotsoe si ya fona yina gbɔna la ene.7 Le nyatefe me la, ame ma megasusui kura be yeaxɔ nane tso Yehowa* gbɔ o;8 dzimevesusula wònye,+ melia ke le efe mɔwo katã dzi o.9 Ke nɔvi si nye ame dahe la natso aseye* le esi wodoe ɖe dzi ta,+10 eye kesinɔtɔ hã, le esi wobɔbɔe ɖe anyi ta,+ elabena enu ava yi abe gbe fe sefofo ene.11 Elabena ale si ɣe dzena kple efe dzoxɔxɔ gã henaa gbe yrɔna, efe sefofo duduna, eye efe atsyɔ̃ nu yina la, nenemae kesinɔtɔ hã ayrɔ le efe agbemenuwo yome titi me.+12 Dzidzɔtɔe nye ame si doa dzi le tetekpɔ me,+ elabena ne wokpɔ ŋudzedze ɖe eŋu la, axɔ agbefiakuku+ si ŋugbe Yehowa* do na ame siwo lɔ̃nɛ la.+13 Ne ame aɖe le tetekpɔ me tom la, megagblɔ be: “Mawue le teyem kpɔ” o. Elabena womate ŋu atsɔ nu vɔ̃ɖiwo ate Mawu akpɔ o, eye eya ŋutɔ hã metea ame aɖeke kpɔna o.14 Ke nu si tea ame sia ame kpɔnae nye eya ŋutɔ fe nudzodzro si henɛ eye wòblenɛ.*+15 Azɔ ne nudzodzro la fɔ fu la, edzia nu vɔ̃; eye ne wowɔ nu vɔ̃ la, ehea ku vanɛ.+16 Nɔvinye lɔlɔ̃tɔwo, migana woaflu mi o.17 Nunana nyuiwo katã kple nunana blibowo katã tso dzifo,+ tso kekeliwo Fofo la gbɔ,+ eye eya metrɔna abe ale si vɔvɔli nɔa tɔtrɔm ene o.+18 Enye efe lɔlɔ̃nu be yeatsɔ nyatefenya la adzi mí,+ ale be míanye efe nuwɔwɔwo dome kutsetse gbãtɔwo.+19 Nɔvinye lɔlɔ̃tɔwo, minya esia: Ame sia ame naɖe abla le nusese me, nanɔ blewu le nufofo me,+ nanɔ blewu le dziku me,+20 elabena ame fe dziku mewɔa nu si le dzɔdzɔe le Mawu ŋkume o.+21 Eya ta miɖe ɖifofowo katã kple vɔ̃ɖinyenye ɖe sia ɖe fomevi ɖa,*+ eye mixɔ nya si fãm wole ɖe mia me, si ate ŋu axɔ mi* ɖe agbe la, kple dzi faa.22 Mizu nyadziwɔlawo,+ ke menye nyaselawo ko o, ale be miagatsɔ nuŋububu masɔmasɔwo anɔ mia ɖokuiwo blem o.23 Elabena ne ame aɖe nye nyasela, eye menye nyadziwɔla o la,+ ame ma le abe ame si le eya ŋutɔ fe mo* kpɔm le ahuhɔ̃e me la ene.24 Elabena ekpɔa eɖokui, eye wòdzona yina, eye enumake eŋlɔa ame si fomevi wònye la be.25 Ke ame si léa ŋku ɖe se deblibo si naa ablɔɖe la ŋu,+ eye wònɔa edzi ɖaa la, ame sia menye nyasela si ŋlɔa nu be o, ke nyadziwɔla boŋ; eye akpɔ dzidzɔ le nu si wòwɔna la me.+26 Ne ame aɖe bua eɖokui mawusubɔlae,* evɔ meléa efe aɖe o* la,+ eya ŋutɔ fe dzi blem wòle, eye efe subɔsubɔ nye dzodzro.27 Subɔsubɔ si le dzadzɛ, si ŋu ɖifofo mele o, le mía Mawu si nye mía Fofo ŋkume lae nye esi: be woakpɔ tsyɔ̃eviwo+ kple ahosiwo+ dzi le wofe xaxa me,+ eye woadzra ame ɖokui ɖo ɖimafomafoe tso xexea me.+


text:
Ðe Miefoa Asa Na Ame Siwo Do Le Miafe Haa Mea?
Míefoa asa na ame siwo xɔ nyɔnyrɔ zu Yehowa Ðasefowo gake dzudzɔ gbefãɖeɖe alo dzudzɔ hadede kple haxɔsetɔwo o. Le nyatefe me la, míedzea agbagba be míakpe ɖe wo ŋu be ŋusẽ nagaɖo wo ŋu le gbɔgbɔ me.
Míetsona ko ɖea ame si wɔ nu vɔ̃ gã aɖe la le haa me o. Gake ne Ðasefo xɔ nyɔnyrɔ ɖoe koŋ le dadam le Biblia fe agbe nyui nɔnɔ ŋuti sewo dzi la, míefoa asa na ame ma alo ɖenɛ le haa me. Biblia gblɔe eme kɔ fãa be: “
Miɖe ame vɔ̃ɖi la ɖa le mia ŋutɔ mia dome.”
Ke ne woɖe ŋutsu aɖe le haa me, evɔ srɔ̃a kple viawo kpɔtɔ nye Yehowa Ðasefowo ya ɖe? Magate ŋu awɔ ɖeka kple fomea le subɔsubɔnyawo me o, gake wofe fomekakadodo ya me metso o. Wofe srɔ̃ɖeɖea, lɔlɔ̃ si nɔa fometɔwo dome kple fomekadodowo ya yia edzi.
Ame siwo woɖe le haa me ate ŋu ade míafe kpekpewo. Ne wodi la, woate ŋu axɔ Ŋɔŋlɔawo me aɖaŋuɖoɖo tso hamemetsitsiwo gbɔ. Taɖodzinuae nye be woakpe ɖe wo ŋu woagadze anye Yehowa Ðasefowo. Míexɔa ame siwo woɖe le haa me, siwo dzudzɔ agbe baɖa nɔnɔ, eye wodi vevie be yewoanɔ agbe ɖe Biblia fe dzidzenuwo nu la ɖe haa me ake.


text:
SENYAWO KPLE AMEGBETƆ ƑE GOMENƆAMESIWO
South Korea (Corée du Sud)
Xexemedukɔwo Le Asi Ƒum Nu Ðe South Korea Ƒe Ʋɔnu Madzɔmadzɔ Dɔdrɔ̃ Ta
Yehowa Ðasefowo ta agbalẽ yeye aɖe si me wohe susu yi ale si wole ame siwo gbe be yewomaxɔ asrafo fe hehe o le dzitsinya ta dometɔ alafa geɖewo de ga madzemadzee la dzi.
Wobu Fɔ South Korea Le Esi Wòdea Ame Siwo Gbea Asrafo Ƒe Hehexɔxɔ Ga Madzemadzee Ta
Ƒe sia fe la, dziɖuɖua dea sɔhɛ Ðasefo alafa geɖewo ga le esi wogbe be yewomaxɔ asrafo fe hehe o le dzitsinya ta la ta. Zi atɔ̃liae nye esia Dukɔ Ƒofuawo fe Amegbetɔwo Ƒe Gomenɔamesiwo Ŋuti Kɔmiti bu fɔ South Korea dziɖuɖua be susu aɖeke meli si ta wòanɔ nu sia wɔm ɖo o.


text:
Ŋutinya 48: Gibeontɔ Nunyalawo
AZƆ Kanaan-du geɖe le klalo be yewoawɔ aʋa kple Israel. Wobu be yewoate ŋu aɖu dzi. Gake amesiwo le Gibeon-du, si te ɖe wo ŋu me la mebui nenema o. Woxɔ se be Mawu le kpekpem ɖe Israel-viwo ŋu, eye womedi be yewoawɔ aʋa kple Mawu o. Ènya nusi Gibeontɔwo wɔa?
Woɖo be yewoawɔ yewo ɖokui abe didife aɖe yewotso ene. Wo dometɔ aɖewo do awu vuvuwo kple afɔkpa vuvuwo. Wotsɔ kotoku vuvuwo do agbae na wofe tedziwo, eye wotsɔ abolo fufu dzefufu aɖewo ɖe asi. Eye woyi ɖagblɔ na Yosua bena: ‘Míetso didi aɖe fe, elabena míese miafe Mawu gã, Yehowa ŋkɔ. Míese nusiwo katã wòwɔ na mi le Egipte la. Eyata míafe amegãwo gblɔ be míadi nuɖuɖu aɖe hena mɔzɔzɔ, eye míava gblɔ na mi be: “Dɔlawo míenye na mi. Mido ŋugbe be yewomawɔ aʋa kpli mí o.” Mikpɔ ɖa, mɔ legbe la wɔe be míafe awuwo vuvu, eye míafe abolo hã do xoxo hefu.’
Yosua kple kplɔla bubuwo xɔ Gibeontɔwo dzi se. Eyata wodo ŋugbe be yewomawɔ aʋa kpli wo o. Gake ŋkeke etɔ̃ megbe la, wova nya be Gibeontɔwo fe nɔfe medidi o.
Yosua bia wo be: ‘Nukatae miegblɔ na mí be yewotso didife?’
Gibeontɔwo ɖo ŋu be: ‘Elabena wogblɔ na mí be miafe Mawu Yehowa do ŋugbe be yeatsɔ Kanaan-nyigba sia katã na mi. Eyata míevɔ̃ be miele mía wu ge.’ Gake Israel-viwo wɔ wofe ŋugbedodo la dzi, eye womewu Gibeontɔwo o. Ke boŋ la, wowɔ wo wofe dɔlawoe.
Yerusalem-fia la do dziku, elabena Gibeontɔwo wɔ ŋutifafa kple Israel. Eyata egblɔ na fia ene bubuwo be: ‘Miva kpe ɖe ŋunye míawɔ aʋa kple Gibeon.’ Eye fia atɔ̃ siawo wɔ nenema. Nunyanue Gibeontɔwo wɔ be wowɔ ŋutifafa kple Israel, esi wɔe be fia siawo va wɔ aʋa kpli woa? Míele ekpɔ ge ɖa.
Yosua 9:1-27; 10:1-5.
Nyabiabiawo
- Aleke Gibeontɔwo to vovo na Kanaantɔ siwo te ɖe wo ŋu lae?
- Abe alesi wòdze le nɔnɔmetataa me ene la, nukae Gibeontɔwo wɔ, eye nukatae?
- Ŋugbe kae Yosua kple Israel kplɔlawo do na Gibeontɔwo, gake nukae wova nya le ŋkeke etɔ̃ megbe?
- Nukae dzɔ esi du bubu me fiawo see be Gibeontɔwo wɔ ŋutifafa kple Israel?
Nyabiabia bubuwo
- Xlẽ Yosua 9:1-27.
Esi wònye Yehowa gblɔ na Israel-dukɔa be ‘wòatsrɔ̃ anyigbaa dzi tɔwo katã’ ta la, nɔnɔme kawoe alesi wòkpɔ Gibeontɔwo ta ɖe fia le eyama ŋu? (Yos. 9:22, 24; Mat. 9:13; Dɔw. 10:34, 35; Pet. II, 3:9)
Esi Yosua wɔ ɖe nu si wòbla kple Gibeontɔwo dzi ta la, aleke wòɖo kpɔɖeŋu nyui aɖe ɖi na Kristotɔwo egbea? (Yos. 9:18, 19; Mat. 5:37; Ef. 4:25)
- Xlẽ Yosua 10:1-5.
Aleke ameha gã la srɔ̃a Gibeontɔwo egbeae, eye le esia ta amekae lé fu wo? (Yos. 10:4; Zax. 8:23; Mat. 25:35-40; Nyaɖ. 12:17)


text:
NU SI AKPE ÐE ƑOMEWO ŊU | SRƆ̃TƆWO
Ale Si Nàwɔ Anye Toɖola Nyui
KUXIA
Srɔ̃wò gblɔ be: “Mèle nya si gblɔm mele na wò sem o!” Gake ègblɔ na ɖokuiwò be: ‘Mele esem hafie.’ Edze fãa be nu si nèse la to vovo na nya si srɔ̃wòa gblɔ. Eye esia na be migade asi nyahehe me.
Àte ŋu afo asa na kuxi sia. Gake gbã la, ehiã be nànya nu siwo gbɔ wòate ŋu atso be màse nya si gblɔm srɔ̃wò le na wò la fe akpa vevi aɖe o togbɔ be awɔ na wò be yele to ɖomee hã.
NU SI GBƆ WÒTSONA
Wò susu le nu bubu ŋu alo ɖeɖi te ŋuwò. Ðeviwo le ɣli dom, television le ɖiɖim bobobo eye nèle nya aɖe si dzɔ ɖe dziwò le dɔ me la ŋu bum. Srɔ̃wò te nya aɖe gbɔgblɔ na wò; ɖewohĩ enɔ gbɔgblɔm be ame aɖe be yeava srã mi kpɔ fiẽ ma. Èlɔ̃ ta, gake ɖe nèse nya si tututu wògblɔ na wòa? Ðewohĩ mèsee o.
Èsea srɔ̃wò fe nyawo gɔme bubui. Èbunɛ be nya aɖe anya be ɖe ye srɔ̃ fe nyawo me eye nèse efe nyawo gɔme bubui kura. Le kpɔɖeŋu me, tsɔe be srɔ̃wò gblɔ be: “Èzã ɣeyiɣi gbogbo aɖewo le dɔ me le kwasiɖa sia me loo.” Esi nèsusui be nya hem wòle ɖe ye ŋu ta la, èɖo eŋu nɛ be: “Menye gbɔnyee wòtso o! Èle ga zãm akpa eya ta ele be mawɔ dɔ ɣeyiɣi gbogbo aɖewo.” Srɔ̃wòa gblɔ dzikutɔe be: “Menye ɖe mèle fɔ bum wò o ɖe!” Le nyatefe me la, nu si ko srɔ̃wòa di be yeagblɔe nye be anyo be yewoadi ɣeyiɣi aɖi ɖe eme le kwasiɖa fe nuwuwu.
Mèsea efe nyawo vɔ hafi nɔa ale si nàkpɔ wo gbɔe dim o. Marcie * gblɔ be: “Ɣeaɖewoɣi la, ɖeko medina be magblɔ ale si mese le ɖokuinye me tso nanewo ŋu na srɔ̃nye Mike, gake eya dina be yeagblɔ ale si makpɔ wo gbɔ la nam. Ðeko medi be wòase nye nyawo nam, menye be wòakpɔ wo gbɔ nam o.” Nu kae nye kuxia? Mike fe susu katã le ale si wòawɔ akpɔ kuxia gbɔe ŋu. Esia ate ŋu ana be mase Marcie fe nya aɖewo o alo mase ɖeke kura o.
Nu ka kee ɖanye kuxia o, aleke nàwɔ anye toɖola nyui?
NU SI NÀTE ŊU AWƆ
Ðo to bliboe. Nya vevi aɖe le srɔ̃wò si wòdi be yeagblɔ na wò, gake ɖe nèle klalo be yeasea? Ðewohĩ mèle klalo o. Anye be wò susu le nu bubu dzi le gafofo sia tututu me. Ne nenemae la, mègawɔ abe ɖe nèle to ɖom ene evɔ wò susu nanɔ nu bubu ŋu o. Ne anya wɔ la, dzudzɔ nu si wɔm nèle eye nàɖo to srɔ̃wòa bliboe alo àte ŋu abia tso esi be wòalala yeawɔ vɔ.—Biblia fe gɔmeɖose: Yakobo 1:19.
Miɖoe be yewomatso nya le yewo nɔewo nu o. Ne srɔ̃wò le nu fom la, mègaxɔ nya le enu alo agbe efe nya aɖe o. Aɖo dziwò be nàfo nu. Eya ta ne srɔ̃wòa le nu fom la, ɖo toe.—Biblia fe gɔmeɖose: Lododowo 18:13.
Bia nya. Esia ana nàse nya si gblɔm srɔ̃wòa le gɔme nyuie. Marcie si fe nya míegblɔ va yi gblɔ be: “Edzɔa dzi nam ne srɔ̃nye bia nyam. Enana mekpɔnɛ be etsɔ ɖe le nya si gblɔm mele nɛ la me.”
Mègase efe nyawo ko o, ke dze agbagba nàse wo gɔme hã. Lé ŋku ɖe ale si wòle alɔ ɖem ɖe nya dzi, ale si wòle ŋku ʋãm kple efe gbe fe ɖiɖime ŋu. Ne egblɔ be, “Enyo” ate ŋu afia be “Menyo o,” esia anɔ te ɖe gbe si wòtsɔ gblɔ nya lae dzi. “Mèdina be yeakpe ɖe ŋunye gbeɖe o” ate ŋu afia be “Mesena le ɖokuinye me be nyemele vevie na wò o.” Dze agbagba nànya nya si tututu wòdi be yeagblɔ togbɔ be meɖee gblɔ o hã. Ne menye nenema o la, miava nɔ nya ʋlim le nya si srɔ̃wòa gblɔ la ŋu ke menye nu si efe nyawo fia la ŋu o.
Nɔ to ɖomee. Mègatu to alo mègadzo le egbɔ ne efe nyawo medo dzidzɔ na wò o gɔ̃ hã o. Ke ne srɔ̃wòa le nya hem ɖe ŋuwò ɖe? Afetɔ Gregory si ɖe srɔ̃ fe 60 kple edzivɔwoe nye esia ɖo aɖaŋu be: “Nɔ to ɖom srɔ̃wòa. Tsɔ ɖe le nya si gblɔm wòle me vevie. Esia bia ɖokuidziɖuɖu, gake aɖe vi na wò.”—Biblia fe gɔmeɖose: Lododowo 18:15.
Tsɔ ɖe le eme na srɔ̃wòa vevie. Menye nuwɔna dzro aɖe koe toɖoɖo nyuie nye o, ke boŋ enye mɔ si dzi wotona ɖea lɔlɔ̃ fiana. Ne ètsɔ ɖe le nya si gblɔm srɔ̃wò le me vevie la, anɔ bɔbɔe be nàlé to ɖe nya si gblɔm wòle la ŋu eye efe nyawo anɔ nuwò vivim. Le mɔ sia nu la, ke èle wɔwɔm ɖe Biblia fe aɖaŋuɖoɖo sia dzi be: “Miafe ŋku naganɔ mia ŋutɔwo fe nuwo fe nyonyo ɖeɖe ko ŋu o, ke nenɔ ame bubuwo tɔ hã fe nyonyo ŋu.”—Filipitɔwo 2:4.
^ mm. 9 Míetrɔ ŋkɔ siwo le nyati sia me.


text:
Ðe Ame Kukuwo Agava Nɔ Agbe Akea?
Ðe nàɖo eŋu be . . .
ɛ̃a?
aoa?
yemenya oa?
NYA SI BIBLIA GBLƆ
“Tsitretsitsi li.”
VI KAE ESIA AÐE NA WÒ?
Afa akɔ na wò ne wò ame vevi aɖe ku.
Ana be màganɔ vɔvɔ̃m na ku wu ale si dze o.
Mɔkpɔkpɔ si ŋu kakaɖedzi le asu asiwò be àgava wɔ ɖeka kple wò ame vevi siwo ku la ake.
ÐE MÍATE ŊU AKA ÐE NYA SI BIBLIA GBLƆ DZIA?
Ɛ̃, míate ŋu aka ɖe edzi, le susu etɔ̃ ta:
Mawu gbɔe agbe dzɔ tso. Biblia gblɔ tso Yehowa Mawu ŋu be: “Gbɔwò agbedzɔfe le.” (Psalmo 36:10; Dɔwɔwɔwo 17:24, 25) Esi Mawue na agbe nu gbagbewo katã ta la, ŋusẽ le esi be ne ame ku la, ate ŋu ana wòagava nɔ agbe ake.
Mawu fɔ ame kukuwo ɖe tsitre le blema. Biblia fo nu tso ame vovovo enyi siwo ku gake wofɔ wo ɖe tsitre wogava nɔ agbe le anyigba dzi la ŋu; ŋutsuwo, nyɔnuwo, ɖeviwo, kple ame tsitsiwo siaa le wo dome. Wo dometɔ aɖewo ku ɣeyiɣi kpui aɖe megbe koe wofɔ wo ɖe tsitre, gake wo dometɔ ɖeka ya nɔ yɔdo me ŋkeke ene sɔŋ!
—Yohanes 11:39-44.
Mawu di vevie be yeagafɔ ame kukuwo ɖe tsitre ake. Yehowa lé fu ku; eyɔe be futɔ. (1 Korintotɔwo 15:26) Ele ‘edzrom vevie’ be yeaɖe futɔ sia ɖa; edi be yeato tsitretsitsia dzi aɖu ku dzi. Ame aɖewo le efe susu me, siwo wòdi vevie be yeafɔ ɖe tsitre ahakpɔ wo woagava nɔ agbe le anyigba dzi ake.
—Hiob 14:14, 15.
BU NYA SIA ŊU KPƆ
Nu ka tae míetsina kua amegã hekuna?
Biblia ɖo nya sia ŋu le 1 MOSE 3:17-19 kple ROMATƆWO 5:12.


text:
Mawue Wɔ Abosam La?
Ale si Biblia ɖo eŋui
Biblia na eme kɔ fãa be Mawu mewɔ Abosam o. Ke boŋ ewɔ ame aɖe si va zu Abosam emegbe. Biblia gblɔ tso Mawu ŋu be: “
Efe nuwɔwɔ de blibo; elabena efe mɔwo katã dzɔ. Mawu nyatefetɔ wònye, eye alakpa mele eme o, nutefewɔla kple dzɔdzɔetɔ wònye.” (5 Mose 32:3-5) Nya mawo na wòdze kɔtɛe be ɣeaɖeɣi va yi la, Satana de blibo, eye wònye ame dzɔdzɔe, eye wònye mawudɔlawo dometɔ ɖeka.
Le Yohanes 8:44 la, Yesu gblɔ be Abosam “
meli ke ɖe nyatefe la me o,” si fia be tsã la, Satana nye anukwareɖila kple ame maɖifɔ.
Gake abe ale si ko wòle le Yehowa fe nuwɔwɔ bubu siwo si nunya le gome ene la, ablɔɖe le mawudɔla si va zu Satana la hã si be wòatiae be yeawɔ nyui alo vɔ̃. Esi wòtiae be yeatsi tre ɖe Mawu ŋu, eye wòna atsu kple asi gbãtɔ wɔ ɖeka kplii ta la, ewɔ eɖokui Satana, si gɔmee nye “Tsitretsiɖeŋula.”—1 Mose 3:1-5; Nyaɖeɖefia 12:9.


text: 1 Yuda, Yesu Kristo fe kluvi, ame si nye Yakobo+ nɔvi, le esia ŋlɔm ɖo ɖe ame siwo woyɔ,+ siwo Mawu Fofo la lɔ̃, eye wòkpɔ wo ta na Yesu Kristo:+2 Nublanuikpɔkpɔ kple ŋutifafa kpakple lɔlɔ̃ nadzi ɖe edzi na mi.3 Lɔlɔ̃tɔwo, togbɔ be menɔ agbagba dzem vevie be maŋlɔ xɔxɔ si mí katã míakpɔ ŋu nya ɖo ɖe mi hã la,+ mekpɔe be ehiã be maŋlɔ agbalẽ na mi atsɔ axlɔ̃ nu mi be miaʋli sesĩe hena xɔse+ si wotsɔ na ame kɔkɔewo zi ɖeka ɖe ɣeyiɣiawo katã nu la boŋ.4 Susu si tae nye be, ame aɖewo va tra ɖe mia dome dzaa, ame siwo Ŋɔŋlɔawo ɖo ɖi hena ʋɔnudɔdrɔ̃ sia ɣeyiɣi didi aɖee nye esia; wonye ame mavɔ̃mawuwo, ame siwo trɔa mía Mawu fe amenuveve la wòzua mɔɖeɖe ɖe ŋukpenanuwɔwɔ dzimesesẽtɔe*+ ŋu, eye womewɔa nutefe na míafe afetɔ ɖeka kolia, si nye Yesu Kristo, ame si tɔ míenye la o.+5 Togbɔ be mienya nu siawo katã nyuie hã la, medi be magaɖo ŋku edzi na mi be Yehowa* ɖe dukɔ aɖe tso Egipte-nyigba dzi,+ gake emegbe etsrɔ̃ ame siwo meɖe xɔse fia o la.+6 Eye mawudɔla siwo menɔ afi si woda wo ɖo le gɔmedzedzea me o, ke boŋ wogblẽ woawo ŋutɔwo fe nɔfe ɖi la,+ ede kɔsɔkɔsɔ mavɔwo wo, eye wòdzra wo ɖo ɖe viviti tsiɖitsiɖi me hena ŋkeke gã la fe ʋɔnudɔdrɔ̃.+7 Nenema kee Sodom kple Gomora kpakple du siwo fo xlã wo hã fo wo ɖokuiwo ɖe gbɔdɔdɔ manɔsenu* me wògbɔ eme, eye wodze ŋutilã fe nudzodzro si mele dzɔdzɔme nu o la yome;+ wotsɔ wo wɔ nuxlɔ̃amekpɔɖeŋu na mí, esi wotsɔ dzo mavɔ he to na woe.+8 Ke hã, ame siawo hã kua drɔ̃e, wofoa ɖi ŋutilã la, wodoa vlo ŋusẽ si ɖua wo dzi la, eye wofoa nu gbegblẽ tso ŋutikɔkɔemewo ŋu.+9 Ke esi nya ɖo mawudɔla gãtɔ+ Mikael+ kple Abosam dome, eye wòle nya hem kplii le Mose fe kukua+ ŋu la, mete kpɔ be yeagblɔ nya vlo aɖeke atsɔ abu fɔe o,+ ke boŋ egblɔ be: “Yehowa* neka mo na wò.”+10 Gake ame siawo le nu gbegblẽ fom le nu siwo katã gɔme womese ŋutɔŋutɔ o la ŋu.+ Ke le nu siwo katã gɔme wose le dzɔdzɔme nu abe lã manyanuwo ene me la,+ woyi edzi le nu gblẽm le wo ɖokuiwo ŋu.11 Baba na wo, elabena woto Kain+ fe ʋe me, eye wofu du dze Bileam+ fe mɔ vɔ̃ɖi la dzi hena fetu, eye wotsrɔ̃ le Kora+ fe nufofo aglãdzedzetɔe+ la me!12 Ame siawoe nye agakpe siwo ɣla ɖe tɔ gɔme, siwo le nu ɖum kpli mi le miafe lɔlɔ̃kplɔ̃ɖoɖowo me,+ alẽkplɔla siwo nyia wo ɖokuiwo vɔvɔ̃manɔmee;+ alilikpo siwo me tsi mele o, siwo ya lɔna yina gbɔnae;+ ati siwo li va se ɖe kele fe nuwuwu, gake wometsea ku o, woku zi eve,* eye woho wo;13 wonye futsotsoe dzeagbo siwo kplɔa woawo ŋutɔwo fe ŋukpenanuwo fe futukpɔ va kɔna ɖe gota;+ ɣletivi siwo mezɔna ɖe ɖoɖo aɖeke nu o, siwo wodzra viviti tsiɖitsiɖi ɖo ɖi na tegbee.+14 Ɛ̃, Enok,+ ame si nye adrelia tso Adam dzi, hã gblɔ nya ɖi tso wo ŋu, esi wògblɔ be: “Kpɔ ɖa! Yehowa* va kple efe ame kɔkɔe akpeakpewo,+15 be yeadrɔ̃ ʋɔnu wo katã,+ eye yeabu fɔ ame mavɔ̃mawuwo katã le wofe mawumavɔmavɔ̃nu siwo wowɔ le mawumavɔmavɔ̃ me, kple nya baɖa siwo katã nu vɔ̃ wɔla mavɔ̃mawuwo gblɔ tso eŋu la ta.”+16 Ame siawo nye liʋiliʋĩlĩlawo,+ ame siwo toa nyatofoe le esi nu medzea wo ŋu o ta, ame siwo zɔna le woawo ŋutɔwo fe nudzodzrowo nu,+ wotsɔa wofe nu foa adegbe gãwo, eye wodoa vivi ɖe amewo ŋu le woawo ŋutɔwo fe viɖe kpɔkpɔ ta.+17 Ke miawo la, lɔlɔ̃tɔwo, miɖo ŋku nya siwo mía Afetɔ Yesu Kristo fe apostolowo gblɔ do ŋgɔ la dzi,18 ale si wonɔ gbɔgblɔm na mi be: “Le ɣeyiɣi mamlɛa me la, fewuɖulawo ava, ame siwo ati woawo ŋutɔwo fe mawumavɔmavɔ̃ fe nudzodzrowo yome.”+19 Ame siawoe dea mama amewo me,+ ame siwo le abe lãwo ene,* siwo mebua gbɔgbɔmenuwo* ŋu o.20 Ke miawo la, lɔlɔ̃tɔwo, mitu mia ɖokuiwo ɖo ɖe miafe xɔse kɔkɔetɔ la dzi, mido gbe ɖa le gbɔgbɔ kɔkɔe me,+21 eye minɔ Mawu fe lɔlɔ̃ la me ɖaa,+ esi miele mía Afetɔ Yesu Kristo fe nublanuikpɔkpɔ lalam hena agbe mavɔ kpɔkpɔ.+22 Azɔ hã, miyi edzi mianɔ nublanui kpɔm+ na ame siwo me ɖikekewo le;+23 mihe wo do goe tso dzo la me ne miaxɔ wo ɖe agbe.+ Ke miyi edzi miakpɔ nublanui na ame bubuwo, eye miwɔ esia kple vɔvɔ̃, eye milé fu wofe awu si ŋutilã la fo ɖii la gɔ̃ hã.+24 Ke ame si ate ŋu adzɔ mia ŋu be miagakli nu o, eye wòana mianɔ te anye mokakamanɔŋutɔwo+ le efe ŋutikɔkɔe la ŋkume le dzidzɔ gã me,25 Mawu ɖeka kolia, si nye mía Xɔla to Yesu Kristo, mía Afetɔ dzi la, tɔ nanye ŋutikɔkɔe, gãnyenye, ŋusẽ kple dziɖuɖu tso ɣeyiɣi mavɔmavɔ siwo va yi kple fifia, heyi ɖe mavɔmavɔ me. Amen.


text:
NYƆ! MAY 2015
Mɔkpɔkpɔ Si Li Na Afemanɔsitɔwo Kple Ame Dahewo
Biblia gblɔ ale si woate ŋu akpe ɖe afemanɔsitɔwo kple ame dahewo ŋu fifia, eye wògagblɔe ɖi hã be ɣeyiɣi aɖe gbɔna si me ame aɖeke maganye afemanɔsitɔ alo ame dahe o.
Susuhehe Yi Asia Dzi
Kuxi kawoe Asia-dukɔwo dze ŋgɔe le wofe dukɔmeviwo hehe kple wo ta kpɔkpɔ me? Ðe Biblia me nunya ate ŋu akpe ɖe wo ŋua?
Mɔkpɔkpɔ Si Li Na Afemanɔsitɔwo Kple Ame Dahewo
Biblia me aɖaŋuɖoɖowo ate ŋu akpe ɖe ŋuwò le ganyawo kple seselelãmenyawo gome.
Fia Viwò Ale Si Wòaɖo To
Ðe wò kple viwòa mienɔa avu dzi ɣesiaɣi, eye wòwɔ abe viwòa koe ɖua dzi enea? Aɖaŋuɖoɖo atɔ̃ siwo akpe ɖe ŋuwò.
“Mawu Kpe Ðe Mía Ŋu Míehaya”
Ame siwo woɖe aboyoe esime wova dze Beslan-sukua dzi le fe 2004 me dometɔ etɔ̃ gblɔ nu si kpe ɖe wo ŋu woŋlɔ nu dziŋɔ siwo me woto le amedzidzedze ma me la be.
Al-Khwarizmi
Ƒe alafa enyilia me Arabiatɔ siae to “akɔntabumɔnu vevitɔ si woto vae kpɔ” la vae.
Ŋutasẽnuwɔwɔ
Aleke Mawu bua ŋutasẽnuwɔwɔe? Ðe ŋutasẽnuwɔlawo ate ŋu atrɔa?
Hawaiitɔwo Ƒe Totsitotsi Ƒe Dzosinu
Totsitotsi sia eya ŋutɔ fe akaɖi—gake lã bubuwo metea ŋu kpɔnɛ o.
Internet Dzi Nu Bubuwo
Nu Kawoe Yia Edzi Le Fiaɖufe Akpata Me?
Wò ŋutɔ va kpɔ nu siwo yia edzi le wo me ɖa.
Kukuɖeɖe Kple Akpedada
Kaleb va kpɔe be nu siawo wɔwɔ na be nuwo nyo sãa.


text:
GBETAKPƆXƆ (TATA SI MÍESRƆ̃NA) DECEMBER 2014
Nusɔsrɔ̃nyati siwo me míadzro tso February 2 va se ɖe March 1, 2015 la le tata sia me.
‘Miɖo To Ne Miase Egɔme’
Yesu wɔ kpɔɖeŋuwo ku ɖe atiku sue la, amɔwɔʋãnu, asitsala mɔzɔla kple kesinɔnu si woɣla ŋu. Nu kae kpɔɖeŋuawo fia?
Ðe ‘Nèse Wo Gɔmea’?
Nu kae Yesu fe kpɔɖeŋu siwo ku ɖe nukuwula si dɔa alɔ̃, ɖɔ la kple vi nudomegblẽlaa ŋu fia?
Agbetsitsi Le Xexe Xoxo Sia Ƒe Nuwuwu Bia Ðekawɔwɔ
Biblia me kpɔɖeŋu ene aɖewo ɖo kpe ɖekawɔwɔ fe vevienyenye kple nu si tae wòagava nɔ vevie wu le etsɔme dzi.
Ðe Nèdea Asixɔxɔ Nu Si Su Asiwò La Ŋua?
Aleke míate ŋu aɖee afia be míedea asixɔxɔ míafe gbɔgbɔmedomenyinua ŋu?
Nyabiabia Siwo Tso Exlẽlawo Gbɔ
Nu kae nya si Yeremiya gblɔ be Raxel le fafam na viaŋutsuwo la fia?
Ðe Wòle Be Nàtrɔ Susua?
Nyametsotso aɖewo li si mele be míatrɔ gbeɖe o, gake menye wo katãe o. Aleke nàwɔ akpɔ vovototoa?
‘Enya Mɔ La’
Guy H. Pierce, si nye Yehowa Ðasefowo fe Dɔdzikpɔha me tɔ la ku le Braɖa, March 18, 2014 dzi.


text:
BIBLIASƆSRƆ̃ ƑE DƆDEASIWO
BIBLIASƆSRƆ̃ ƑE DƆDEASIWO
Bɔbɔ Ðokuiwò Ne Woɖɔ Wò Ðo
Xlẽ nu tso ale si David trɔ dzi me le nu vɔ̃ si eya kple Bat-Seba wɔ la me kple nu si tae Yehowa tsɔ efe nu vɔ̃a kee la ŋu. Wɔ dɔdeasi sia fe kɔpi, xlẽ Biblia me ŋutinyaa, eye nàdze agbagba akpɔ nudzɔdzɔa le susu me abe ɖe nèle etefe ene!
DƆDEASI SIA ƑOMEVI BUBUWO
Wotrɔ asi le dɔdeasi siawo ŋu be wòakpe ɖe ɖeviwo ŋu woase Biblia gɔme. Wɔ dɔdeasi sia fe kɔpi, xlẽ Biblia me ŋutinyaa, eye nàdze agbagba akpɔ nudzɔdzɔa le susu me abe ɖe nèle etefe ene!


text:
Ame Kawoe Yia Dzo Mavɔ Me?
Ale si Biblia ɖo eŋui
Nu si nya si gɔme woɖe be dzo mavɔ (Hebrigbe me nya “Sheol” kple Helagbe me nya “Hades”) fia koe nye yɔdo alo tsiẽfe, ke menye tefe aɖe si dzo nɔa bibim le tegbee si wowɔa funyafunya amewo lee o. Ame kawoe yia afi ma? Nu nyui wɔlawo kple nu gbegblẽ wɔlawo siaa. (Hiob 14:13; Psalmo 9:17) Biblia gblɔ be amefomea fe yɔdo siae nye afi si “agbagbeawo katã foa ta kpli ɖo.”—Hiob 30:23.
Yesu gɔ̃ hã yi tsiẽfe si gɔme woɖe be dzo mavɔ esi wòku. Ke hã, “womegblẽe ɖe tsiẽfe o,” elabe Mawu fɔe ɖe tsitre.
Ðe ame siwo yi tefe si woyɔna be dzo mavɔ me la anɔ afi ma tegbeea?
Yesu azã Mawu fe ŋusẽ atsɔ afɔ ame siwo katã yi tsiẽfe si gɔme woɖena be dzo mavɔ la. (Yohanes 5:28, 29; Dɔwɔwɔwo 24:15) Wogblɔ le Nyaɖeɖefia 20:13 tso ame kukuwo fe tsitretsitsi ŋu be “ku kple Hades tsɔ ame kuku siwo nɔ wo me la na.” Ne wonya fɔ ame siwo katã le tsiẽfe si gɔme wolɔ̃a ɖeɖe be dzo mavɔ me vɔ ko la, nu si amewo lɔ̃a yɔyɔ be dzo mavɔ la maganɔ anyi o, elabena “ku maganɔ anyi o.”—Nyaɖeɖefia 21:3, 4; 20:14.
Gake menye ame sia ame si ku lae yina ɖe tefe si woyɔna be dzo mavɔ la me o. Biblia gblɔ be ame aɖewo nyrɔ wo ɖokuiwo ɖe nu vɔ̃ɖi wɔwɔ me ale gbegbe be womagate ŋu atrɔ dzi me o. (Hebritɔwo 10:26, 27) Ne ame siawo ku la, womeyia tefe si woyɔna be dzo mavɔ o, ke boŋ Gehena, si fia tsɔtsrɔ̃ ɖikaa. (Mateo 5:29, 30) Le kpɔɖeŋu me, Yesu gblɔ na subɔsubɔhakplɔla alakpanuwɔla siwo nɔ anyi le eŋɔli la be woayi Gehena.


text:
Nya Kae Biblia Gblɔ Tso Ŋutsu Kple Ŋutsu Ƒe Dɔdɔ Ŋu?
Ale si Biblia ɖo eŋui
Mawu wɔ amegbetɔwo eye wòɖoe be ŋutsu kple nyɔnu siwo ɖe wo nɔewo ɖeɖe ko nadɔ wo nɔewo gbɔ. (1 Mose 1:27, 28; 3 Mose 18:22; Lododowo 5:18, 19) Biblia fo nu tsi tsitre ɖe ame siwo meɖe wo nɔewo o fe dɔdɔ ŋu, eɖanye ŋutsu kple nyɔnue dɔ alo ŋutsu kple ŋutsue dɔ o. (1 Korintotɔwo 6:18) Esia lɔ amegbɔdɔdɔ ŋutɔŋutɔ, asilili ame nɔewo fe vidzinuwo ŋu, gbɔdɔdɔ to nu me alo gbɔdɔdɔ to mefi me ɖe eme.
Togbɔ be Biblia meda asi ɖe ŋutsu kple ŋutsu alo nyɔnu kple nyɔnu fe dɔdɔ dzi o hã la, meda asi ɖe fuléle nu sia wɔlawo alo vɔvɔ̃ na wo hã dzi o. Ðe wògblɔ na Kristotɔwo boŋ be, “mibu ame ɖe sia ɖe.”
Ðe woate ŋu adzi ame kple ŋutsu kple ŋutsu fe dɔdɔ fe dzodzroa?
Biblia mefo nu tso ŋutsu ŋutsugbɔdɔlawo alo nyɔnu nyɔnugbɔdɔlawo fe wɔwɔme ŋu tẽe o, ke hã egblɔ be didi be míada Mawu fe se dzi le mí katã me tso mía dziɣi ke. (Romatɔwo 7:21-25) Biblia mefo nu tso nu siwo gbɔ ŋutsu kple ŋutsu fe dɔdɔ fe dzodzroa tsona ŋu o, gake ede se be míagawɔe o.
Ale si ame awɔ adze Mawu ŋu togbɔ be ŋutsu kple ŋutsu alo nyɔnu kple nyɔnu fe dɔdɔ fe dzodzro nyɔna ɖe eme hã.
Biblia gblɔ be: ‘Miwu miafe ŋutinu siwo le anyigba dzi le gbɔdɔdɔ fe dzodzro vɔ̃wo gome.’ (Kolosetɔwo 3:5) Hafi nàte ŋu awu dzodzro vɔ̃ siwo nana nèwɔa nu gbegblẽwo la, ele be nàkpɔ nyuie le nu siwo ŋu nèbuna la ŋu. Ne èbua nu nyuiwo ŋu edziedzi la, anɔ bɔbɔe na wò be nàɖu susu gbegblẽwo dzi. (Filipitɔwo 4:8; Yakobo 1:14, 15) Togbɔ be esia manɔ bɔbɔe na wò le gɔmedzedzea o hã, le ɣeyiɣi aɖe megbe la, ewɔwɔ magava sesẽ boo na wò o. Mawu do ŋugbe be yeakpe ɖe ŋuwò nàzu ‘yeyee le ŋusẽ si ʋãa wò tamesusu la me.’
Ame miliɔn geɖe siwo ŋutsu kple nyɔnu fe dɔdɔ dzrona evɔ womeɖe srɔ̃ o eye wodi be yewoawɔ ɖe Biblia fe sededewo dzi la hã ʋlina vevie nenema ke egbea. Le kpɔɖeŋu me, ɖe tre siwo si mɔkpɔkpɔ boo aɖeke mele be yewoakpɔ srɔ̃ aɖe o kple ame siwo srɔ̃ fe vidzinuwo mewɔa dɔ o la ɖonɛ koŋ ɖua wo ɖokuiwo dzi eɖanye gbɔdɔdɔ fe dzodzro kae nyɔ ɖe wo me o. Wotea ŋu kpɔa dzidzɔ le agbe me, eye ame siwo ŋutsu kple ŋutsu alo nyɔnu kple nyɔnu fe dɔdɔ fe dzodzro ɖea fu na hã ate ŋu awɔ esia ne wodi be yewoadze Mawu ŋu.


text:
Ðe Biblia Ate Ŋu Akpe Ðe Ŋunye Ne Melé Blanuia?
Ale si Biblia ɖo eŋui
Ɛ̃, elabe “Mawu, ame si faa akɔ na ame siwo ŋu nu te la” gbɔe kpekpeɖeŋu nyuitɔ kekeake tsona.
Ale si Mawu kpena ɖe ame siwo lé blanui ŋui
Ŋusẽ.
Mawu ‘ado ŋusẽ’ wò. Esia mefia be aɖe wò kuxiawo katã ɖa o, ke boŋ aɖo wò gbedodoɖawo ŋu ne èdo gbe ɖa nɛ be wòado ŋusẽ ye yeanɔ te ɖe kuxia nu. (Filipitɔwo 4:13)
Ka ɖe edzi be ele klalo be yease wò gbedodoɖawo, elabe Biblia gblɔ be: “Yehowa tsɔ ɖe ame siwo fe dzi gbã gudugudu la gbɔ, eye wòxɔna na ame siwo fe gbɔgbɔ wofo fu anyi.” (Psalmo 34:19)Le nyatefe me la, Mawu ate ŋu ase gbe siwo nàdo ɖa nɛ be wòakpe ɖe ye ŋu, nenye be mete ŋu gblɔ ale si tututu nèle sesem le ɖokuiwò me nɛ o hã.
—Romatɔwo 8:26, 27.
Kpɔɖeŋu nyuiwo.
Biblia-ŋlɔla aɖe do gbe ɖa na Mawu be: “Yehowa, [nye nuxaxa fe] globofe mele yɔwòm tso!”Hakpala sia kpɔ akɔfafa le efe blanuilélea me esi wòɖo ŋku edzi be Mawu lɔ̃na faa tsɔa míafe vodadawo kea mí.
Eya tae wògblɔ na Mawu be: “Yehowa, ne èbe, yealé vodadawo ɖi la, Afetɔ, ame ka anɔ te ma? Elabena gbɔwò tsɔtsɔke le, ne woavɔ̃ wò.”
—Psalmo 130:1, 3, 4.
Mɔkpɔkpɔ. Tsɔ kpe ɖe ale si Mawu faa akɔ na mí egbeae ŋu la, edo ŋugbe be yeaɖe kuxi siwo katã nana míeléa blanui la ɖa keŋkeŋ.
Ne ŋugbedodo ma va eme la, “womagaɖo ŋku tsãtɔwo [siwo dome blanuiléledɔ hã le] dzi, alo woava ame fe ta me o.”—Yesaya 65:17.
De Dzesii: Togbɔ be mí Yehowa Ðasefowo míelɔ̃ ɖe edzi be Mawu naa kpekpeɖeŋu ame siwo lé blanui hã la, míeyia kɔdzi ne míele dɔ, siwo dometɔ ɖekae nye blanuiléledɔ sesẽ, lém. (Marko 2:17) Ke hã míekafua dɔdamɔnu aɖeke be eyae nyo wu o, eye míebunɛ be ame ŋutɔe atso nya me le nya mawo ŋu.


text:
Ŋusẽ Dzro Aɖe Koe Mawu Nyea?
Ale si Biblia ɖo eŋui
Mawu zãa ŋusẽ si fo ɖe sia ɖe ta le xexea me godoo. Esi Biblia nɔ nu fom tso ale si Mawu wɔ ɣletivi gbogbo manyaxlẽ miliɔn akpe geɖewo ŋu la, egblɔ be: “
Mifɔ mo dzi, ne miakpɔ nu! Ame ka wɔ nu siawo, eye wòkplɔa eŋu nuwo doa goe dedie? Eyɔa wo katã ŋkɔ, eye wo dometɔ aɖeke mesusɔna o le efe ŋusẽ geɖe kple alɔkame sesẽ la nu.”—Yesaya 40:25, 26.
Gake menye ŋusẽ dzro aɖe koe Mawu nye o. Biblia gblɔ be seselelãmewo, abe lɔlɔ̃ kple fuléle ene, le esi. (Psalmo 11:5; Yohanes 3:16) Biblia ɖee fia hã be ale si amegbetɔwo nɔa agbee la ate ŋu ana Mawu nakpɔ dzidzɔ alo ado dziku.—Psalmo 78:40, 41.


text:
Nu Kae Nye Tsitretsitsi La?
Ale si Biblia ɖo eŋui
Nya si gɔme woɖe le Biblia me be “tsitretsitsi” la, tso Helagbe me nya a·naʹsta·sis, me. Nya sia gɔmee nye “fɔfɔ ɖe tsitre” alo “tsotso ɖe tsitrenu ake.” Ame si wofɔ ɖe tsitre la fɔna tso ku me gava nɔa agbe ake abe ale si wònɔe tsã ene.
Togbɔ be nya “tsitretsitsi” medze le Hebri Ŋɔŋlɔawo, si amewo lɔ̃a yɔyɔ be Nubabla Xoxoa me o hã la, nufiafia sia dze le eme. Le kpɔɖeŋu me, Yehowa do ŋugbe to nyagblɔɖila Hosea dzi be: “Maɖe wo le Tsiẽfe si me; magbugbɔ wo axɔ le ku si me.”—Hosea 13:14; Hiob 14:13-15; Yesaya 26:19; Daniel 12:2, 13.
Afi kae ame siwo woafɔ ɖe tsitre la anɔ? Woafɔ ame aɖewo be woava ɖu fia kple Kristo le dzifo. (2 Korintotɔwo 5:1; Nyaɖeɖefia 5:9, 10) Biblia yɔ tsitretsitsi sia be “tsitretsitsi gbãtɔ” kple “tsitretsitsi si ado ŋgɔ” eye nya siawo fia be tsitretsitsi bubu akplɔ esia ɖo. (Nyaɖeɖefia 20:6; Filipitɔwo 3:11) Le tsitretsitsi si akplɔe ɖo me la, woafɔ amewo woava nɔ anyigba dzi, tsitretsitsi sia mee ame akpa gãtɔ akpɔ gome le.
Aleke woafɔ amewo ɖe tsitree? Mawu na ŋusẽ Yesu be wòafɔ ame kukuwo ɖe tsitre. (Yohanes 11:25) Yesu afɔ “ame siwo katã le ŋkuɖodziyɔdowo me la” ɖe tsitre, wo dometɔ ɖe sia ɖe kple efe nɔnɔme, amenyenye kple nutefekpɔkpɔwo. (Yohanes 5:28, 29) Woana gbɔgbɔŋutilã ame siwo woafɔ ɖe tsitre be woanɔ agbe le dzifo. Le ame siwo woafɔ ɖe tsitre be woanɔ agbe le anyigba dzi gome la, woana amegbetɔŋutilã wo eye woanɔ lãmesẽ blibo me.—Yesaya 33:24; 35:5, 6; 1 Korintotɔwo 15:42-44, 50.
Ame kawoe woafɔ ɖe tsitre? Biblia gblɔ be “tsitretsitsi li na ame dzɔdzɔewo kple ame madzɔmadzɔwo siaa.” (Dɔwɔwɔwo 24:15) Ame dzɔdzɔe siawo dometɔ aɖewoe nye nutefewɔla siwo nye Noa, Sara kple Abraham. (1 Mose 6:9; Hebritɔwo 11:11; Yakobo 2:21) Ame madzɔmadzɔawo dometɔ aɖewoe nye ame siwo menɔ agbe ɖe Mawu fe sewo nu o le esi mɔnukpɔkpɔ mesu wo si wosrɔ̃ nu tso wo ŋu hewɔ wo dzi o ta.
Gake womafɔ ame siwo vɔ̃ɖi ale gbegbe be tɔtrɔ megale wo ŋu o la ya ɖe tsitre o. Ne ame siawo ku la, efia be wotsrɔ̃ gbidii eye tsitretsitsi fe mɔkpɔkpɔ aɖeke megali na wo o.
Ɣekaɣie woafɔ ame kukuwo ɖe tsitre? Biblia gblɔ be woafɔ ame siwo ayi dzifo la ɖe tsitre le Kristo fe anyinɔɣi si dze egɔme tso 1914 me. (1 Korintotɔwo 15:21-23) Woafɔ ame siwo anɔ anyigba dzi le Yesu Kristo fe Ƒe Akpe Ðeka Dziɖuɖua me, esime anyigba katã azu paradiso.—Luka 23:43; Nyaɖeɖefia 20:6, 12, 13.
Nu ka tae susu le eme be míaxɔ tsitretsitsia dzi ase? Biblia fo nu tso ame asieke aɖewo siwo wofɔ ɖe tsitre la fe tsitretsitsi ŋu tsitotsito. (1 Fiawo 17:17-24; 2 Fiawo 4:32-37; 13:20, 21; Luka 7:11-17; 8:40-56; Yohanes 11:38-44; Dɔwɔwɔwo 9:36-42; 20:7-12; 1 Korintotɔwo 15:3-6) Ale si Yesu fɔ Lazaro ɖe tsitre ya gaɖe dzesi ŋutɔ, elabe Lazaro ku ŋkeke ene hafi wòfɔe, eye Yesu wɔ nukunu sia le ame gbogbo aɖewo ŋkume. (Yohanes 11:39, 42) Ame siwo tsi tsitre ɖe Yesu ŋu gɔ̃ hã mate ŋu agblɔ be womefɔ Lazaro o, eya ta woɖo nugbe be yewoawu Yesu kple Lazaro siaa.
Biblia ɖee fia be ŋusẽ le Mawu si be wòafɔ ame kukuwo eye wòdi vevie hã. Ezãa efe ŋusẽ triakɔ la tsɔ léa ame siwo katã wòafɔ ɖe tsitre la dometɔ ɖe sia ɖe ŋuti nyatakakawo ɖe efe susu si seɖofe meli na o la me. (Hiob 37:23; Mateo 10:30; Luka 20:37, 38) Mawu ate ŋu afɔ ame kukuwo ɖe tsitre eye edi vevie be yeawɔe hã! Biblia gblɔ tso Mawu ŋu ku ɖe tsitretsitsi si le ŋgɔ gbɔna la ŋu be: “Wò asinudɔwɔwɔ fe nu le dzrowòm vevie.”—Hiob 14:15.
Alakpanya siwo amewo gblɔna tso tsitretsitsia ŋu
Nyakpakpa: Tsitretsitsia nye ŋutilã kple luʋɔ la fe ɖekawɔwɔ ake.
Nyatefea: Biblia fia nu be ame blibo lae nye luʋɔ la, eye amegbetɔ fe akpa aɖeke meyia agbenɔnɔ dzi le ŋutilã fe ku megbe o. (1 Mose 2:7, etenuŋɔŋlɔ; Ezekiel 18:4) Menye ɖe ame si wofɔ ɖe tsitre lae gbugbɔ va wɔ ɖeka kple efe luʋɔ la o, ke boŋ wogbugbɔ wɔe wòzu luʋɔ gbagbe.
Nyakpakpa: Woafɔ ame aɖewo ɖe tsitre eye woagatsrɔ̃ wo enumake.
Nyatefea: Biblia gblɔ be “ame siwo wɔ nu vlowo la” tɔ gome anye “ʋɔnudɔdrɔ̃ fe tsitretsitsi.” (Yohanes 5:29) Gake nu siwo woawɔ ne wofɔ wo ɖe tsitre megbe la dzie woanɔ te ɖo adrɔ̃ ʋɔnu wo, ke menye nu siwo wowɔ do ŋgɔ na wo fɔfɔ ɖe tsitre o. Yesu gblɔ be: “Ame kukuwo ase Mawu fe Vi la fe gbe, eye ame siwo ɖo to la anɔ agbe.” (Yohanes 5:25) Woaŋlɔ ame siwo ‘ɖo to’ nu siwo wosrɔ̃ le wofe tsitretsitsia megbe la fe ŋkɔwo ɖe “agbegbalẽ” la me.—Nyaɖeɖefia 20:12, 13.
Nyakpakpa: Ne wofɔ ame ɖe tsitre la, ŋutilã si tututu nɔ eŋu hafi wòku la ke koe anɔ eŋu.
Nyatefea: Anɔ eme godoo be ne ame ku la, efe ŋutilã anyunyɔ.—Nyagblɔla 3:19, 20.


text:
Nu Ka Tae Mieyɔa Afi Siwo Miekpena Le Be Sɔleme Alo Tsɔtsi O?
Helagbe me nya si gɔme woɖe le Biblia aɖewo me be “sɔleme” alo “tsɔtsi” la fia mawusubɔlawo fe fufofo ke menye tefe si wokpena le o.
Esia fe kpɔɖeŋu aɖee nye esi: Le agbalẽ si apostolo Paulo ŋlɔ ɖo ɖe Kristotɔ siwo nɔ Roma me la, edo gbe na ŋutsu aɖe kple srɔ̃a, siwo ŋkɔwoe nye Akwila kple Priskila, eye wògblɔ kpee be: “Mido gbe na tsɔtsi si le wofe afe me la nam.” (Romatɔwo 16:
Eya ta míeyɔa afi si míekpena le la be “Fiaɖufe Akpata,” ke menye tsɔtsi o.
Nu ka tae míeyɔa afi si míekpena le be “Yehowa Ðasefowo Ƒe Fiaɖufe Akpata” ɖo?
Eyɔyɔ alea sɔ le susu siwo gbɔna ta:
Akpata alo kpekpewɔfee xɔ si me míekpena le la nye.
Míekpena be míade ta agu na Yehowa, Mawu si ŋu wofo nu tso le Biblia me ahaɖi ɖase tso eŋu.
—Psalmo 83: 19; Yesaya 43:12.
Míekpena be míasrɔ̃ nu tso Mawu fe Fiaɖufe si ŋu Yesu fo nu tso zi geɖe hã ŋu.
—Mateo 6: 9, 10; 24: 14; Luka 4:43.
Míele kpewòm be nàva ɖi tsa le míafe Fiaɖufe Akpata si le mia gbɔ la me be nàkpɔ ale si Yehowa Ðasefowo wɔa wofe kpekpewoe.
^ mm. 3 Nyagbɔgblɔ siawo tɔgbi dze le 1 Korintotɔwo 16:


text:
Dɔdzikpɔha De Dzi Ƒo Na Ðasefo Siwo Le Russia Kple Ukraine
“Míese le mía ɖokui me be woɖe lɔlɔ̃ gã fia mí!” Alea nyɔnu aɖe si le Ukraine gblɔ esi Yehowa Ðasefowo fe Dɔdzikpɔha me tɔ Stephen Lett xlẽ lɛta vevi aɖe wòse la megbe. Eya hã nɔ Ðasefo 165,000 siwo se Nɔviŋutsu Lett fe nyawo esi wòva dukɔ ma me le May 10 kple 11, 2014 fe kwasiɖanuwuwu la dome.
Woɖe nufo siwo wotu ɖe Biblia dzi kple lɛtaa gɔme ɖe gbegbɔgblɔ atɔ̃ me eye amewo nɔ Fiaɖufe Akpata siwo ade 1,100 me see le Ukraine godoo.
Le kwasiɖanuwuwu ma ke la, Dɔdzikpɔhaa me tɔ bubu si ŋkɔe nye Mark Sanderson hã xlẽ lɛtaa na nɔvi siwo kpɔ gome le wɔna sia tɔgbi me le Russia godoo. Woɖe wɔnaa me ɖe gbegbɔgblɔ 14 me, eye ame 180,413 siwo le hame 2,500 kple edzivɔ me la hã kpɔ gome le wɔnaa me to internet-kadodowo dzi le Belarus kple Russia.
Dɔdzikpɔhaa la ŋlɔ lɛta sia na hame siwo katã le Russia kple Ukraine. Nɔviŋutsu Sanderson xlẽ lɛtaa le Russiagbe me, eye esia na Russia alɔdzedɔwɔfea ŋlɔ bena: “Ale si Dɔdzikpɔhaa tsɔ ɖe le eme na nɔvi siwo le xexea fe akpa sia la wɔ dɔ ɖe nɔviawo dzi ale gbegbe. Mí katã míese le mía ɖokuiwo me abe ɖe Dɔdzikpɔhaa wɔ atuu gã aɖe na mí ene.”
Ðe woŋlɔ lɛta sia be woatsɔ afa akɔ na Ðasefo siwo le nuto siwo me dunyahehe me zitɔtɔ le edzi yim le ahado ŋusẽ wo. Woxlɔ̃ nu nɔviawo be woayi edzi akpɔ egbɔ be yewomenye “xexea fe akpa aɖeke o,” eye woafo asa na nudede dunyahehe me.—Yohanes 17:16.
Be woate ŋu awɔ esia la, Dɔdzikpɔhaa de dzi fo na Ðasefoawo be woanɔ gbe dom ɖa, anɔ nu srɔ̃m ahanɔ ŋugble dem tso Mawu fe Nya ŋu ale be fomedodo sẽŋu nakpɔtɔ anɔ wo kple Yehowa dome. Woɖo ŋku edzi na nyaselawo hã be dodokpɔ ka kee woɖado goe o, woate ŋu aka ɖe Mawu fe ŋugbedodo sẽŋu si le Yesaya 54:17 dzi, kpukpui sia gblɔ be: “Lãnu sia lãnu si woatu ɖe ŋuwò la madze edzi o.”
Dɔdzikpɔhaa fo lɛtaa ta be: “Míelɔ̃ mi vevie. Mika ɖe edzi be míebua mia ŋu ɣesiaɣi eye míedoa gbe ɖa ɖe mia ta.”
Yehowa Ðasefowo fe alɔdzedɔwɔfe si le Ukraine gblɔ tso ale si Dɔdzikpɔhaa me tɔa va kpɔ wo ɖa la ŋu be: “Beléname, lɔlɔ̃ kple ɖetsɔleme si Dɔdzikpɔhaa ɖe fia nɔviawo la na wofe nu ku. Ale si Nɔviŋutsu Lett kple Nɔviŋutsu Sanderson va Ukraine kple Russia le kwasiɖanuwuwu ɖeka ma ke me la ɖo kpe ɖekawɔwɔ si le Mawu fe amewo dome la dzi eye wòna nɔviwo kpɔ ale si gbegbe Yehowa kple Yesu léa be na woe la dze sii. Mí katã míelɔ̃ ɖe edzi be wova ɖe ɣeyiɣi nyuitɔ dzi, eye esia do ŋusẽ mí be míayi edzi asubɔ Yehowa eɖanye nɔnɔme sesẽ kawoe míado goe o.”


text:
Xɔtudɔwo
Wotu Fiaɖufe Akpata 3,000 Le Nigeria
Wowɔ kpekpe tɔxɛ aɖe ku ɖe ale si wole Fiaɖufe Akpatawo tum la ŋu le Nigeria. Wogblɔ ale si Yehowa Ðasefowo fe dɔa yi edzi le du sia me tso fe 1920 me la ŋu kpuie.
Wotu Takpexɔ Yeye Ðe Amazon-vewo Me
Ðasefo aɖewo nɔa tɔdziʋu me ŋkeke etɔ̃ hafi tea ŋu vaa takpekpe le afi sia!
Lãwo Kple Avewo Ta Kpɔkpɔ Le Warwick
Yehowa Ðasefowo dze wofe dɔwɔfegã yeyea tutu gɔme le New York State. Aleke wole lãwo kple avewo ta kpɔmee?
Wotu Fiaɖufe Akpata Akpe Ðeka Kple Edzivɔ Xoxo
Yehowa Ðasefo siwo le Philippines ɖo taɖodzinu vevi aɖe gbɔ le wofe Fiaɖufe Akpata dɔ tɔxɛa me.


text: Ɛ̃. Míexɔ Yesu, ame si gblɔ be, “Nyee nye mɔ la kple nyatefe la kpakple agbe la. Ame aɖeke mevaa Fofo la gbɔ o, negbe to dzinye ko” la dzi se. ( Yohanes 14:6) Míexɔe se be Yesu tso dzifo va anyigba dzi, eye wòtsɔ efe amegbetɔ fe agbe deblibo tsɔ na abe tafevɔsa ene ɖe mía ta. (Mateo 20:28) Efe ku kple efe tsitretsitsi ʋu mɔ na ame siwo xɔa edzi sena la be woakpɔ agbe mavɔ. ( Yohanes 3:16) Míexɔe se hã be Yesu le fia ɖum le dzifo fifia abe Mawu fe Dzifofiaɖufe fe Fia ene. Etefe madidi o, Fiaɖufe sia ahe ŋutifafa ava anyigba blibo la katã dzi. (Nyaɖeɖefia 11:15) Ke hã míexɔ nya si Yesu ŋutɔ gblɔ be “Fofo la lolo wum” la dzi se. ( Yohanes 14:28) Eya ta míedea ta agu na Yesu o, elabena míebunɛ be eyae nye Mawu Ŋusẽkatãtɔ la o.